ҲАР КИМ ҲАМ ҚУРЪОН ВА ҲАДИСДАН ҲУКМ ОЛИШГА ҲАҚЛИ ЭМАС! — XUTBA.UZ\n20 11 2020 - 10:21 / - Жумуъа мавъизалари\nالحَمْدُ للهِ الذِّي قَالَ فِي كِتَابِهِ: «وَاعْتَصِمُوا بِحَبْلِ اللَّهِ جَمِيعًا وَلَا تَفَرَّقُوا»، وَالصَّلاَةُ وَالسَّلاَمُ عَلَى رَسُولِهِ الذِّي قَالَ: «إيَّاكُمْ وَالفُرْقَةَ» وَعَلَى آلِهِ وَأَصْحَابِهِ وَالتَّابِعِيْنَ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنْ أَمَّا بَعْدُ\nМуҳтарам жамоат! Ушбу мавзуни ёритишимиздан мақсад, ҳозирги кунда баъзилар ўзича оят ва ҳадислардан ҳукм чиқариб, нотўғри фатволар бериб, ўзини ва ўзгаларни адаштирмоқда. Аслида, Қуръон карим ва ҳадиси шарифдан ҳукм олиш ёки бир масала чиқариш ҳар кимнинг ҳам қўлидан келмайди. Бу масъулиятли ишни ижтиҳод (оят ва ҳадислардан ҳукм чиқариш) даражасига етган мужтаҳид зотларгина амалга оширишлари мумкин.\n“Нурул-анвор” китобида Қуръон ва ҳадисдан ҳукм чиқариш учун қуйидаги шартлар топилиши баён қилинган:\nوَشَرْطُ الْاِجْتِهَادِ أَنْ یَحْوِیَ عِلْمَ الْکِتَابِ بِمَعَانِيْهِ اللُّغَوِیَّةِ وَالْشَرْعِیَّةِ وَعِلْمَ السُّنَّةِ بِطُرُقِهَا\nوَأَنْ یَعْرِفَ وُجُوهَ الْقِیَاسِ بِطُرُقٍ\nяъни: “Ижтиҳод қилишнинг шарти – Қуръони каримни луғавий ва шаръий маъноларини пухта билиш, ҳадис ва унинг етиб келиш йўлларини ҳамда қиёснинг турларини чуқур англаб етишдир”.\nҚуръони каримни билиш дегани – Қуръоннинг маъноларини қисқача тушуниш эмас, балки, Қуръони каримга доир барча илмларни чуқур билиш ва бу соҳада моҳир бўлиш керак. Яъни, носих (ўзидан олдинги оятнинг ҳукмини бекор қилувчи) ва мансух (ҳукми тўхтатилган) оятлар ҳақидаги илм, мутлақ (умумий маънода келган) ва муқайяд (махсус бир маънода келган) оятлар ҳақидаги илм, сабаби нузул – оятларнинг тушиш сабабларига доир илм, араб тили, усулул фиқҳ, балоғат ва фасоҳат фанларида моҳир бўлиши ва бунга доир зарурий илмларни ўзида ҳосил қилган бўлиши керак.\nҲадис илмини билиш дегани – “саҳиҳ”, “ҳасан” ва “заиф” ҳадисларни билиш, ҳадис ровийларининг тарихини билиш, носих (ўзидан олдинги ҳадиснинг ҳукмини бекор қилувчи) ва мансух (ҳукми тўхтатилган ) ҳадисларни билиш ва бунга доир зарурий илмларни ўзида ҳосил қилган бўлиши зарур.\nҚиёс йўлларини яхши билиш дегани – оят ёки ҳадис ёхуд ижмода далили келган масаланинг иллати (сабаби) шаръий ҳукми бўйича далил келмаган масалада топилиб, унга тенглаштиришдир. Қиёс қилишнинг бир қанча шартлари ва қонун-қоидалари бор. Қиёс қилувчи киши мана шу илмларни барчасини билиши лозим.\nПайғамбаримиз саллаллоҳу алайҳи васаллам ҳаётлик даврларида оятлардан ҳукм чиқарганлар ва асосий барча масаларнинг ечимини баён қилганлар. Бу ҳақда Аллоҳ таоло Русулуллоҳ алайҳиссаломга хитоб қилиб, шундай марҳамат қилган:\nوَأَنْزَلْنَا إِلَيْكَ الذِّكْرَ لِتُبَيِّنَ لِلنَّاسِ مَا نُزِّلَ إِلَيْهِمْ\nяъни: “Одамларга нозил қилинган нарсани уларга баён (тафсир) қилиб беришингиз учун сизга зикр (Қуръон)ни нозил қилдик” (Наҳл сураси, 44-оят).\nПайғамбаримиз саллаллоҳу алайҳи васаллам вафотларидан кейин саҳобаи киромлар, тобеъинлар ва табаъа тобеъинлар баъзи масалаларда ижмо қилганлар (якдил фикрга келишганлар) ва масалаларни бир-бирига қиёс қилганлар. Натижада, тўрт мўътабар мазҳаб шаклланди ва бу тўрт мазҳабни тўғри эканлигига барча уламолар иттифоқ қилдилар. Ўша пайтдан бери янги замонавий масала пайдо бўлса, етук уламолар Қуръон, ҳадис, ижмо ва қиёсларга суяниб масалага ечим топганлар. Тўрт мазҳабни ташкил топиши ҳижрий 2-3 асрларга тўғри келса-да, булар ҳозирги ҳижрий 15 асргача бир-бирлари билан аҳл-иноқ, ўзаро ҳурмат-эҳтиром ва тинч-тотув яшаб келмоқдалар. Тўрт мазҳаб имомлари қилган ишни қуйидаги ривоят қўллаб-қувватлайди:\nوَقَدْ وَرَدَ اَنَّهُ سَأَلَ عَلِيٌ رَضِيَ اللهُ عَنْهُ رَسُولَ اللهِ صَلَّي اللهُ عَلَيْهِ وَسَلَّمَ: يَا رَسُولَ اللهِ! مَا اَفْعَلُ اِنْ اِعْتَرَضَنِي اَمْرٌ وَلَمْ اَجِدْ فِيْهِ فِي كِتَابِ اللهِ وَلاَ فِي سُنَّةِ رَسُولِهِ شَيْأً؟ فَقَالَ: «شَاوِرُوا الْفُقَهَاءَ وَالْعَابِدِيْنَ وَلاَ تَمْضُوا فِيْهِ رَاْيَ خَاصَّةٍ»\n(رواه الإمامُ الطبرني)\nяъни: Ҳазрати Али разияллоҳу анҳу Набий саллаллоҳу алайҳи васалламдан сўрадилар: “Эй Аллоҳнинг Расули, агар менга бир масала рўбарў бўлса-ю мен унинг ечимини Аллоҳнинг китобдан ҳам Расулининг суннатидан ҳам тополмасам унда қандай йўл тутай? Пайғамбаримиз алайҳиссалом: “Фақиҳ ва обидлар билан маслаҳатлашинглар, бу ишда хос бир фикрни жорий қилманг” дедилар (Имом Табароний ривоятлари).\nАммо охирги икки асрда тоифалар чиқиб, одамларни мазҳабсизликка чақириб, ўзларини гўё Қуръон ва ҳадисга амал қилувчилардек кўрсатмоқдалар. Уларнинг иддаоларича ҳар бир мусулмон Қуръон ва ҳадисдан тўғридан тўғри ҳукм олишга ҳақли ва мазҳаблар ислом умматини тафриқага солган эмиш. Биз фақат Қуръон ва ҳадисга амал қилиб, ҳамма умматни бир қиламиз, дейдилар. Ваҳоланки, ушбу мазҳабсизлар ўтган икки аср мобайнида ўзларини ораларида бир қанча фирқаларга бўлиниб кетдилар. Уларда муайян маслак ва мустаҳкам умумий қоидалар йўқлиги боис ўзаро, келиша олмасдан турли ихтилофларга бордилар.\nМазҳабсизликка тарғиб қилувчилар: “Келинглар, мазҳабларни қўяйлик, Қуръон ва суннатга бирлашайлик”, дейдилар. “Қуръон ва ҳадисга қандай бирлашамиз”, дейилса, “Ижтиҳод қиламиз”, дейишади. Пайдо бўлганига эндигина икки асрдан ортиқроқ вақт ўтган салафийлик оқими ҳозирнинг ўзида бир неча тоифага бўлинган. Жумладан, Ас-салафиятул-илмия, Ас-салафиятул-жиҳодия, Ас-салафиятус-сурурия, Ас-салафиятул-жомия.\nАҳли сунна вал жамоа мужтаҳидларининг мазҳабларини 14 асрдан бери бутун ислом уммати бир овоздан ҳақ, деб қабул қилганлар. Бемазҳабларнинг йўллари эса, бошлангандан ҳозиргача аксар олимларнинг эътирозига сабаб бўлиб келмоқда. Уларнинг мазҳабини ўзлари ва ҳиссиётга берилган юзаки илм билан машғул бўлганлар қабул қилишди холос.\nАфсуслар бўлсинки, барча етук олимлар эътироф қилиб турган мазҳабдан баъзи юртдошларимиз юз ўгириб, “мен Қуръон ва ҳадисдан ўзим ҳукм оламан” деб, катта хато қилмоқдалар. Сабаби, киши Қуръони карим таржимасини ўзини билиши ёки бир нечта ҳадислардан хабардор бўлишини ўзи ҳукм чиқаришга кифоя қилмайди. Юқорида санаганимиздек, ҳукм чиқариш учун кўплаб илмлардан хабардор бўлиб, уларни пухта ўзлаштириш лозим. Сабаби, илмсиз фатво бериш шариатимиз кўрсатмаларига кўра, ҳаром ҳисобланади. Чунки илмсиз фатво бериш Аллоҳ ва Унинг Расули номидан ёлғон гапиришдир. Илмсиз фатво бериш бошқаларни адаштиришдир. Инсонларни адаштириш, залолатга бошлаш эса катта гуноҳдир. Бу ҳақда Расулуллоҳ саллаллоҳу алайҳи ва саллам бундай деганлар:\n«مَنْ أَفْتَى بِغَيْرِ عِلْمٍ كَانَ إِثْمُهُ عَلَى مَنْ أَفْتَاهُ وَمَنْ أَشَارَ إِلَى أَخِيْهِ بِأَمْرٍ يَعْلَمُ أَنَّ الرُّشْدَ فِي غَيْرِهِ فَقَدْ خَانَهُ»\n(رواه الإمامُ أبو داود)\nяъни: “Ким илмсиз фатво берса, унинг гуноҳи фатво берган кишига бўлади. Ким ўз биродарига тўғри йўл бошқа томонда эканини билиб туриб, иккинчи бир йўлга ишора қилса, унга хиёнат қилибди” (Имом Абу Довуд ривоятлари).\nҲадислардан ҳукм чиқарган мужтаҳид уламоларимиз бир мавзуда нечта ҳадис бўлса, шуларни жамлаб ва саралаб кейин фатво берганлар. Чунки бир мавзудаги ҳадисларни тўлиқ ўрганмасдан туриб берилган фатво хато бўлишини эҳтимоли каттадир. Зеро, баъзи саҳиҳ ҳадислар мансух (ҳукми бекор) бўлган бўлиши мумкин.\nБуюк муҳадис олим Яҳё ибн Маъиндан сўрашди: “Мингта ҳадис билган одам фатво бериши мумкинми?”. У зот: “Йўқ”, – деди. “Икки минг ҳадис билган одамчи?”, – деб яна сўрашди. У зот: “Йўқ”, – деди. “Беш минг ҳадис ёдлаганчи?”, – дейишганида: “Бу ҳам фатво беришга камлик қилади”, – деган эканлар.\nАбу Алий азЗарирдан ривоят қилинади: “Мен Аҳмад ибн Ҳанбалга: “Кишига фатво бериши учун қанча ҳадис етарли, юз минг ҳадис етадими?” – дедим. У: “Йўқ”, – деди. Мен: “Икки юз мингчи?” – дедим. У: “Йўқ”, – деди. Мен: “Уч юз мингчи?”, – дедим. У: “Йўқ”, – деди. Мен: “Тўрт юз мингчи?” – дедим. У яна: “Йўқ”, деди. Шунда мен: “Беш юз минг бўлсачи?”, – деган эдим, у: “Умид қиламан”, – деб айтди”.\nШуни ҳам унутмаслик керакки, диндан бехабар бўла туриб диний саволларга жавоб беришга журъат қилиш жуда катта хатар ҳисобланади. Бу ҳақда Пайғамбаримиз саллаллоҳу алайҳи васаллам:\nأَجْرَؤُكُمْ عَلَى الْفُتْيَا أَجْرَؤُكُمْ عَلَى النَّارِ\n(رواه الامام الدارمي عن عبد الله بن أبي جعفر رضي الله عنه)\nяъни: “Фатвога журъатли бўлганларингиз дўзахга журъатли бўлганингиздир”, – деганлар (Имом Дорамий ривоятлари).\nШундай экан, диний саволга жавоб беришни ўз мутахассисларига топширган мақсадга мувофиқдир.\nХатиб Бағдодий ўзининг “Насиҳату аҳлил ҳадис” китобида қуйидаги ривоятни келтирган:\nوكَانَ الْأَعْمَشُ يَسْأَلُ أَبَا حَنِيْفَةَ رَضِيَ اللهُ عَنْهُمَا عَنِ الْمَسَائِل فَيُجِيْبُهُ فَيَقُولُ: مِنْ أَيْنَ لَكَ هَذَا فَيَقُولُ: أَنْتَ حَدَّثْتَنَا عَنِ النَّخَعِي بِكَذَا أَوْ عَنِ الشَّعْبِي بِكَذَا فَيَقُولُ: الْأَعْمَشُ عِنْدَ ذَلِكَ يَا مَعْشَرَ الْفُقَهَاء أَنْتُمُ الْأَطِبَّاءُ وَنَحْنُ الصَّيَادِلَةُ\nяъни: Имом Аъмаш (Бу зотдан Имоми Аъзам раҳматуллоҳи алайҳ кўп ҳадисларни ўрганганлар) Абу Ҳанифа раҳматуллоҳи алайҳдан айрим масалалар борасида сўрар ва Абу Ҳанифа у кишига жавобларини айтардилар. Имом Аъмаш ҳайратланиб: “Бу нарсаларни қаердан билдинг?”, десалар, Абу Ҳанифа раҳматуллоҳи алайҳ: “ўзингиз бизларга Иброҳим Нахаийдан фалон ҳадисни, Шаъбийдан фалон ҳадисни айтиб бергансизку?! (ана ўшалардан чиқарганман)” дер эдилар. Шунда Аъмаш: “Эй фақиҳлар жамоаси! Сизлар табибларсиз, биз эса дори тайёрловчилармиз”, дегандилар.\nШундан ҳам биламизки, қадимда фақиҳлар албатта ҳадисдан илми бўлган ёки аксинча, муҳаддисларнинг фиқҳдан насибаси бўлган ва улар фақиҳ олимлар сўзини эътиборли санаганлар. Улардан кейингиларда ҳам шу ҳолат кузатилган. Ибн Ҳажар Асқалоний фақиҳлардан бўлишлари билан бир қаторда ҳадис илмида пешқадам бўлганликлари ҳеч кимга сир эмас. Бадруддин Айний ҳам катта аллома, фақиҳ ва муҳаддис бўлганлар. У киши ҳанафий фиқҳида машҳур бўлган “Ал-Ҳидоя” китобини шарҳлаш билан бир қаторда имом Бухорийнинг “Ал-Жоме ас-саҳиҳ”ларига ҳам ниҳоятда мукаммал шарҳ ёзганлар. Шу икки Имом ва бошқа кўплаб забардаст уламолар ҳам мазҳабни тарк қилиб, “мен оят ҳадисдан ўзим ҳукм оламан” деганлари йўқ, балки, сўзсиз мазҳабни маҳкам ушлаб, шунга амал қилдилар.\nМаълумки, ватандошимиз Бурҳониддин Марғинонийнинг “Ҳидоя” асарларини бутун ислом олами ўқийди. Айниқса, “Ал Ҳидоя” ни бугунги кунда ҳам дунёдаги кўзга кўринган ал-Азҳар каби университетларда дарслик сифатида ўқитилмоқда. Ушбу мўътабар китоб инглиз, рус тилларига ва бошқа тилларга ҳам таржима қилинган. Энг эътиборлиси, Бурҳониддин Марғиноний хазратлари бирон масалада ўзларича Қуръон ва ҳадисдан ҳукм олмаганлар. Фақатгина мазҳаб соҳиблари, мужтаҳидларнинг олган ҳукмларини келтирганлар. Шундай улуғ зотлар ҳам тўғридан тўғри ҳукм олишга журъат этмадилар. Улар динимизни соф ҳолатда бизгача етиб келишига холис хизмат қилган зотлардан эдилар.\nҲижрий 10 асрда яшаб ўтган олим Жалолиддин Суютий 600 га яқин устоздан таълим олган, 750 та китоб ёзган, 200 мингта ҳадисни санадлари ила ёд олган эдилар. Шу зот ҳам шофеъий мазҳабига амал қилганлар.\nХулоса қилиб айтганда, мужтаҳидлар каби сифатларга эга бўлмасдан туриб ҳозирги кунда Қуръондан ёки ҳадисдан ўзим ҳукм оламан деган кишилар Қуръон ва ҳадиснинг зоҳирий маъноларидан ҳукм олиб, ўзлари ҳам адашадилар ва ўзгаларни ҳам адаштирадилар.\nАллоҳ таоло барчамизни ота-боболаримизнинг мазҳаблари бўлмиш Имоми Аъзам раҳматуллоҳи алайҳнинг йўлларини ушлаб, бир ёқадан бош чиқариб, ихтилоф ва тафриқачиликка берилмасдан, ўзаро ҳамжиҳатликда ҳаёт кечириб боришимизни насиб айласин! Омин!\nИЖТИМОИЙ ТАРМОҚЛАРДАГИ ФИРИБГАРЛИК ВА АЛДОВЛАРДАН ОГОҲ БЎЛИНГ!\nНИКОҲ РИШТАСИ УЗИЛМАСИН!\nИСЛОМ ДИНИНИНГ ФОЛБИНЛИК, СЕҲР ВА “ДУОХОНЛИК” КАБИ АМАЛЛАРГА МУНОСАБАТИ


ЭРЕКТИЛ ДИСФУНКЦИЯ АЛОМАТЛАРИ ВА САБАБЛАРИ\nЭректил дисфункция —жинсий алоқа пайтида етарли даражада эрекция (жинсий қўзғалиш) ҳосил бўлмаслиги биз ўйлагандан кўра кенг тарқалган ҳодиса ҳисобланади. Статистик маълумотларга кўра, эркаклардан ҳар учинчиси шундай муаммога дуч келмоқда. Дарҳақиқат, эрекция билан боғлиқ бундай жиддий муаммолар (шу жумладан, оргазм (қониқиш, роҳатланиш) ёки жинсий алоқа давомида эрекцияни қувватлаш етишмаслиги)ни нафақат кўплаб эркаклар бошдан кечиради, шу билан бирга, бу ёш ўтиши билан ҳам боғлиқдир. Тадқиқотларга кўра, 50 ёшдан ошган эркакларнинг тахминан 4 фоизи ва 75 ёшдан ошган эркакларнинг деярли 50 фоизи эректил дисфункцияга учрайди.\nАгар эрекция ҳосил бўлмаслиги гоҳ-гоҳида учраб турса-да, бу мутахассисга мурожаат қилиш учун сабаб бўлади. Афсуски шифокорларнинг таъкидлашича, мутахассис ёрдами қачон керак бўлади, қачонки эрекция муаммоси сизга жиддий жисмоний ёки психологик ноқулайлик туғдираётганида. Бироқ вақтида шифокор кўригидан ўтмаслик оқибатида юзага келадиган эрекция муаммосининг баъзан кўринишлари нафақат сиз ўйлашингиз мумкин бўлган омилларга, балки хаёлингизга ҳам келтирмаган нарсалар боғлиқ.\nҚуйида эътиборингизга ҳавола этаётган эрекция муаммоларининг аниқ сабабларини тўғри англаш сиз билан нималар содир бўлаётганини билишингиз учун жуда зарур.\nҚулоққа чалинаётган гап-сўзларда жон бор: спиртли ичимликларни меъёридан ортиқ истеъмол қилиш эрекция билан боғлиқ муаммоларни келтириб чиқариши эҳтимолдан холи эмас. Everyday Health маълумотларига кўра, алкоголь қўзғатувчи ҳисобланади. Бироқ у фикрлаш, сўзлаш ва самарали ҳаракат қилиш қобилиятини заифлаштиради ва шу билан бирга, кайфиятни туширади ва эректил функциясига тўғридан-тўғри таъсир қилувчи жинсий хоҳишни камайтиради. Тадқиқотлар шуни кўрсатадики, спиртли ичимликларни сурункали суиистеъмол қилиш узоқ муддатли эректил дисфункцияга олиб келиши мумкин (айнан шу эркакларнинг 70 фоизида жиддий муаммога сабаб бўлади).\nТадқиқотлар шуни тасдиқлайдики, ҳимояловчи резинали қалпоқ (презерватив)лар баъзи эркакларда жинсий қўзғалишга тўсқинлик қилиши мумкин. Хусусан, SexualHealth.com 2006 йилда тадқиқот ўтказди ва бу уч ойлик муддат ичида эксперимент иштирокчиларининг тахминан 37 фоизи жинсий алоқа пайтида резинали ҳимоя воситаларидан фойдаланиш туфайли эректил дисфункцияни бошидан кечирганлигини кўрсатди. Бироқ ҳимояланмаган жинсий алоқа муаммоларни ҳал қилишнинг энг яхши усули эмас. Керакли ўлчамдаги ҳимоя воситасини ишлатиш ёки бу борада таниқли брендни топиш орқали жинсий алоқа самарадорлигини ошириш мумкин.\nТИШ МИЛКЛАРИНИНГ ЯЛЛИҒЛАНИШИ\nТишлар милкининг яллиғланиши билан жинсий аъзо ўртасида қандай боғлиқлик бўлиши мумкин? Бир қарашда ҳеч қандай боғлиқлик йўққа ўхшайди. Sexual Medicine журналида эълон қилинган тадқиқот натижаларига кўра эса, сурункали периодонтал яллиғланиш эректил дисфункциянинг хавфини ошириши мумкин. Гап шундаки, тиш милкининг яллиғланиши касаллиги организмнинг умумий саломатлигига салбий таьсир кўрсатади, хусусан, юрак хасталиклари хавфи билан боғлиқ, эрекция муаммолари келиб чиқишида ҳам омил бўлади.\nТамаки чекиш деярли барча саломатлик кўрсаткичларига, жумладан, жинсий жиҳатдан соғломликка ҳам салбий таъсир кўрсатади. Эрекция жараёни эркак жинсий аъзосида қон оқимининг кўпайишига олиб келади, шу қон оқимининг пасайиши эса эрекция муаммоларига олиб келиши мумкин, дея таъкидлайди Healthline. 2005 йилдаги тадқиқотлар шуни кўрсатдики, сигарет чекиш ёш эркаклардаги эрекция муаммоларининг асосий сабабидир. Яхшиямки, бу қайта тикланиши мумкин: 2011 йилда чекувчилар орасида эректил дисфункцияни ўрганиш натижасидан маълум бўлдики, бу зарарли одатдан воз кечиш ҳолатларнинг 75 фоизи жинсий самарадорликнинг ўсишига олиб келди.\nЖинсий аъзо фаолияти кўп жиҳатдан мияга боғлиқ, шунинг учун кучли стресс ҳолатининг рўй бериши эркак кишида эрекция ҳосил бўлишига тўсқинлик қилиши мумкин. Healthline маълумотларига кўра, ҳатто агар жинсий хоҳишни амалга ошириш исталган тақдирда ҳам кучли стресс буни имконсиз қилиб қўяди. Бу, шунингдек, ҳар қандай руҳий ўзгаришларни келтириб чиқарадиган вазиятларни ҳам ўз ичига олади. Ёсиқдоши билан ўртада руҳий яқинликнинг бўлмаслиги ёки унинг хиёнатида ҳақида шубҳага бориш эрекцияни қийинлаштириши мумкин, дейилади The Huffington Postда. Албатта, бундай вазиятда муносабатлар хусусида очиқ суҳбатлашиш орқали муаммони ҳал этиш мумкин.\nJournal of Sexual Medicine 2005 йили эълон қилган мақолада таъкидланишича, велосипед минишни хуш кўрувчи эркакларнинг 4 фоизи, яъни ҳафтасига 3 соатини ушбу улов устида ўтказувчилар эректил дисфункциянинг ўртача даражадаги турига дучор бўлади. Худди шу муаммога югириш билан шуғулланувчиларларнинг бор-йўғи 1 фоизи учрайди. Бу нима учун содир бўлади? Сиз селосипед ўриндиғида ўтирганингизда, тана оғирлигини қонни жинсий аъзога олиб борадиган асаб ва артерияларга ўтказасиз. Шу сабабдан вақт ўтиши билан қон томирлари зарарланиши мумкин, бу эса жинсий аъзолар учун қон оқимининг пасайишига ва эректил дисфункция ривожланиш хавфига олиб келади.\nCleveland Clinic Foundation маълумотига кўра, 61 фоиз эркаклар оғир руҳий сиқилиш туфайли жинсий фаолиятда муаммоларга дучор келмоқда. Мутахассисларнинг фикрича, руҳий сиқилиш биокимёвий таркибий қисмга эга бўлиб, айнан кимёвий моддалар мия ҳужайралари алоқасини таъминлашга ёрдам беради, шу билан бирга, жинсий аъзода қон айланишини кучайтиради. Ўз навбатида, жинсий алоқа билан шуғуллана олмаслик ва жинсий алоқа қилиш ўзини тайиш руҳий тушкунлик аломатларини кучайтириши мумкин, аммо бу ёпиқ доира шу билан тугамайди. Гап шундаки, антидепрессантлар жинсий хоҳишга тўғридан-тўғри таъсир қилади, жинсий истакни ва жинсий фаолиятни камайтиради.\nМаълумки, психологик омиллар жинсий ҳаётда муҳим роль ўйнаши мумкин. Шу мавзудаги янги маълумотларга кўра, оиладаги аёл киши кўп вақтини турли таниш-билишлари, дўстлари, собиқ курсдошлари (улар орасида эркаклар ҳам бўлиши табиий) даврасида ўтказса, унинг бу хатти-ҳаракати умр йўлдошида эрекция билан боғлиқ муаммоларни келтириб чиқаради. American Journal of Sociology бу борада тадқиқот ўтказди ва унда 57 ёшдан 85 ёшгача бўлган 3000 нафардан зиёд эркак иштирок этди. Тадқиқот давомида аниқланишича, рафиқаси ўзга эркаклар билан жуда кўп мулоқотда бўладиган иштирокчиларнинг 92 фоизи эрекция жараёнида қийинчиликларга дуч келишар экан. Олимлар буни эркаклардаги ижтимоий тасаввурга боғлиқ бўлиши мумкин деб ҳисоблашади.


COVID-19 туфайли энг кўп одам ўлган давлат қайси? - 18.04.2020, Sputnik Ўзбекистон\nCOVID-19 туфайли энг кўп одам ўлган давлат қайси?\n"Катта йигирматалик" давлатларида янги коронавирус инфекцияси қурбонлари сони энг кўп бўлган давлат бу Бельгиядир. 18.04.2020, Sputnik Ўзбекистон\n© Пресс-служба мэра и правительства Москвы / Фотобанкка ўтишСтационар для лечения заразившихся коронавирусом\n"Катта йигирматалик" давлатларида янги коронавирус инфекцияси қурбонлари сони энг кўп бўлган давлат бу Бельгиядир.\nТОШКЕНТ, 18 апр - Sputnik. Коронавирус инфекцияси қурбонлари энг кўп кузатилаётган "Катта йигирматалик" давлатлари Топ-10лиги эълон қилинди.\nРИА Новости хабарига кўра, G-20 давлатларида янги коронавирус инфекцияси қурбонлари сони энг кўп бўлган давлат бу Бельгиядир.\nБу ерда вафот этганлар сони беморланганларга нисбатан 15тага яқинлашди. Таъкидлаш жоизки, касалланиш даражаси бўйича ушбу давлат учинчи ўринни эгалламоқда.\n© RIA NovostiРейтинг летальности от COVID-19 в странах G20\nРейтинг летальности от COVID-19 в странах G20\nЭслатиб ўтамиз, 18 апрель ҳолатига кўра, Ўзбекистонда коронавирус инфекциясига чалинганлар сони 1500га яқинлашди. 4 киши вирус қурбонига айланди.\nБутунжаҳон соғлиқни сақлаш ташкилоти 11 март куни янги турдаги коронавирус инфекцияси тарқалишини пандемия, деб эълон қилди. БССТ тақдим этган сўнгги маълумотларга кўра, дунё бўйича 2,1 миллион беморланганлар қайд этилган. 140 мингга яқин киши вафот этган.


Бу йил 9 мингдан ортиқ тожикистонлик Россияга кўчиб кетмоқчи (видео)\nРоссия Федерал Миграция хизматининг Тожикистондаги ваколатхонаси олдидаги узундан узун навбатлар Душанбе аҳолиси учун одатий холга айланиб бўлди. Бу ерда Тожикистон фуқаролари Россияга бориш учун ариза беришади ва суҳбатдан ўтишади.\nШу йил бошидан бери Россия фуқоролигини олиш ва бу мамлакатда доимий яшаш учун кўчиб кетиш борасида 9 мингдан ортиқ Тожикистон фуқороси ариза берди. Уларнинг ҳаммаси оила аъзолари билан биргаликда Россияга кўчиб ўтишни исташади.\nАҳолининг сўзларига қараганда, уларнинг кўпчилиги мамлакатда иш топа олмаганликлари, турмушларини яхшилаш ва фарзандларининг келажагини таъминлаш мақсадида шу қадамни қўйишга мажбур бўлишган. Тожикистон расмийларининг таъкидлашларича, юзлаб бўш вакансиялар бор, аммо айрим фуқоролар кам маошни баҳона қилиб ишга жойлашишни истамаяпти.\nФМХ ваколатхонаси қабулига ёзилиш учун келганлардан бирининг айтишича, ўғли 9 синфда ўқийди ва шарқ якка кураши бўйича спорт мастери ҳисобланади. «У Россияда ўқиб машқ ўтказишини истайман», -дейди у.\n«Россиядаги ота-онамнинг олдига боришни, бу мамлакатда яшаб тадқиқот ўтказишни истайман», - дейди яна бир суҳбатдош.\nРоссияга кўчиб кетиш борасида ариза топширган ҳар тўрт кишининг биттасига кўчиб ўтиш учун рухсат берилади, қолганлар эса дастур талабларига жавоб бера олмайди: яъни улар етарлича рус тилини билишмайди ёки олий таълим олмаган ва иш тажрибасига эга эмас. Айримларга бошқа сабабларга кўра рад жавоби берилади: улар шунчаки Россия фуқоролигини олмоқчи холос, Россияда яшаш ва ишламоқчи эмас.\nРоссия ФМХнинг Тожикистондаги ваколатхонаси раҳбари Вячеслав Маркевичнинг айтишича, «кўпчилик фуқоролар кўчиб ўтиш дастури асосида Россия фуқоролигини олмоқчи». «Аммо«Соотечественники» (“Ватандошлар”) дастурининг мақсади бошқа. Биз Россия паспортини олиб Россияга бориб келадиганларни эмас, балки бутунлай Россияга кўчиб ўтиб, у ерда яшаб ва ишлайдиган одамларни танлаб оламиз», - дейди Маркевич.\nРоссия паспорти меҳнатмигрантлари учун Россияда бўлган вақтларида патент олишда бир қатор қийинчиликлардан қутилиб қолишлари ва бир қаторимтиёзлардан фойдаланишлари учун керак бўлади. Шу билан бирга полиция ва миграция хизматиинспекторлари томонидан бўладиган “кузатувлардан” ва маош олаётганидаги таъқиблардан қутилиб қолиш учун керак бўлади.\nЙилдан йилга кўчиб ўтиш дастури асосида Россияга келишни истовчилар сони 10-15 фоизга кўпаймоқда. «Фуқоролар оқими кўплиги боис биз фуқороларни қабул қилиш жадвалини ўзгартиришга мажбур бўлдик. Августдан бошлаб фуқоролар рўйхатини туза бошладик. Бу аввалги рўйхатдан ташқари. Ҳар ойда биз фуқоролардан 120 та ариза оламиз», - дейди Вячеслав Маркевич.\nТожикистон фуқоролари ишга жойлаштириш хусусий бюролари орқали эмас, балки расмий идораларда топширилган ҳужжатлар асосида Россия фуқоролигини олишлари мумкин.\nИшга жойлаштириш бюроларидан бирининг раҳбари Сухроб Тошевнинг айтишича, «кўпчилик ишга жойлашиш орқали Россия фуқоролигини олишга уринади». «Биз бу йўналиш бўйича фуқоролар қонунан иш билан таъминланиши ва ишлаши учун миграция идоралари билан иш олиб бораяпмиз. Фақат шу тариқа фуқорлар Россия паспортини олиши мумкин», - дея таъкидлайди суҳбатдош.\nРоссия Федерацияси ички ишлар вазирлигининг маълумотига кўра, Россияда 1 млн 300 мингдан ортиқ Тожикистон фуқороси яшайди ва ишлайди.


Тошкент ислом институти Модуль таълим тизимига абитуриентлардан ҳужжат қабул қилиш бошланди – oliymahad.uz\nТошкент ислом институтида 2019-2020 ўқув йилидан бошлаб, ўрта махсус маълумотга эга имом-хатибларни олий маълумотли кадрлар қилиб тайёрлаш мақсадида Модуль таълим тизими жорий қилинди.\nМодуль таълим тизимида Ўзбекистон мусулмонлари идораси тасарруфидаги ўрта махсус ислом таълим муассасалари, яъни мадрасаларни тамомлаган, 5 йил ва ундан ортиқ муддат давомида масжидларда фаолият олиб бораётган имом-хатиблар танлов асосида ўқишга қабул қилинади.\nТошкент ислом институти Модуль таълим тизимига 2021-2022 ўқув йили учун абитуриентлардан ҳужжатлар modul.muslim.uz сайти орқали онлайн тарзда 2021 йил 15 июлдан 30 июлгача қабул қилинади.\nАбитуриентларнинг хужжатлари “Тошкент ислом институти Модуль таълим тизимига ўқишга қабул қилиш тартиби тўғрисида”ги Низомга кўра, онлайн ариза тўлдирилиб, унга қуйидаги ҳужжатларнинг расми бириктирилади:\n– паспорт (электрон шаклда);\n– ўрта махсус ислом таълим муассасаси (мадраса)ни тамомлагани тўғрисидаги ҳужжат (диплом ва диплом иловаси) электрон шаклда;\n– 3,5 х 4,5 ҳажмдаги рангли фотосурат ( электрон шаклда, сўнгги уч ойда олинган ҳамда орқа фони оқ рангда бўлиши талаб этилади);\n– фаолият жойи бўйича Ўзбекистон мусулмонлари идораси (Қорақолпоғистон Республикаси қозиёти, вилоятлар ва Тошкент шаҳар) вакилидан тавсиянома (электрон шаклда);\n– меҳнат дафтарчаси нусхаси (электрон шаклда).\nТошкент ислом институти Модуль таълим тизими учун қуйидаги фанлар мажмуасидан қабул имтиҳонлари ўтказилади:\n– ихтисослик фанлари мажмуаси (Қуръони карим ва тажвид, ҳадис, фиқҳ, ақоид) 73,5 балл.\n– ижтимоий-гуманитар фанлар мажмуаси (Ўзбекистон тарихи,\nМаънавият асослари, Миллий ғоя) 27,5 балл.\nМодуль таълим тизимига абитуриентлар номзодларини Ўзбекистон мусулмонлари идорасининг Қорақалпоғистон Республикаси қозиёти ва вилоятлар вакиллари тавсия этади.\nТалабалар Модуль тизимида тўлов-контракт асосида 3 йил таълим оладилар, хорижий фуқаролар ўқишга қабул қилинмайди.\nҚўшимча маълумот олиш учун Тошкент ислом институтининг қабул ҳайъати телефон рақами: (71) 227-23-47\n2396740cookie-checkТошкент ислом институти Модуль таълим тизимига абитуриентлардан ҳужжат қабул қилиш бошландиno\nМодуль таълим шаклиОнлайнҚабул-2021\nОлдингиЎқишга қайта тиклаш тартиби бўйича эълон!КейингиИлм ва эзгу амаллар учинчи ренессанс сари етаклайди\n“Термизий уламоларнинг ислом тамаддуни ва жаҳон цивилизацияси ривожига қўшган ҳиссаси”\nТошкент ислом институтининг Модуль таълим тизими 1-курс талабалари учун анъанавий дарслар бошланди – Видео ва фотолавҳалар


Рио-де-Жанейрода полиция операцияси чоғида 25 киши ҳалок бўлди (фото ва видео) - Daryo\n09:10, 07.05.2021 32908\nРио-де-Жанейро полицияси 6 май куни Жакарезинью ҳудудида гиёҳванд моддалар савдоси билан шуғулланувчи тўдага қарши махсус операция ўтказди. Операция мобайнида келиб чиққан отишмада бир нафар полициячи ва 24 гумонланувчи ҳалок бўлди, деб ёзади G1 янгиликлар портали.\nПортал маълумотларига кўра, рейдда яна икки полициячи жароҳат олган. Улардан бири зарур ёрдам кўрсатилгандан сўнг касалхонадан чиқарилди, иккинчи офицернинг аҳволи шифокорлар томонидан барқарор деб баҳоланмоқда.\nШунингдек, отишма пайтида Жакарезинью ҳудудидан ўтиб кетаётган метро поездининг икки йўловчиси жароҳат олган. Улардан бири қўлидан ўқ еган, иккинчиси ойна парчалари билан жароҳатланган. Ўз уйида бўлган яна бир фуқаронинг оёғига ўқ узилган.\nҚайд этилишича, операция гиёҳванд моддалар савдоси, талончилик, одам ўлдириш ва ўғирлаш билан шуғулланувчи тўдага қарши ўтказилган. Полиция жиноятчилар болалар ва ўсмирларни ўз тўдаларига жалб қилаётгани тўғрисидаги маълумотлар сабабли махсус операция бошлаганини айтди.\nБундан ташқари жиноятчилар камбағал аҳолини уйларидан қувиб чиқараётгани ҳақида хабарлар келиб тушган. Шунингдек, улар жиноятлар изларини яширишда айбланмоқда. Рио-де-Жанейро фуқаролик полицияси маълумотларига кўра, рейд пайтида ўлдирилганлардан 21 нафари жиноятчи экани аниқланган.\nG1 таъкидлашича, рейд пайтида ҳудуднинг турли қисмларидан автомат ва портлаш овозлари эшитилиб турган, ҳудуд атрофидан вертолёт учиб ўтган. Жакарезиню аҳолиси, жумладан ўша куни тўйи бўлиши керак бўлган келин ҳам уйидан чиқолмаган.\nАҚШда бўлиб ўтган отишма натижасида 5 киши қурбон бўлди\nАҚШда полициячи 16 ёшли қора танли қизни отиб ўлдирди. Шундан сўнг норозилик намойиши бошланди (фото, видео)\nАмериканинг Чикаго ва Остин шаҳарларида отишмалар содир бўлди. Қурбонлар орасида 7 ёшли қизча бор\n22:32, 03.10.2021 95082\n12:13, 03.10.2021 67478\n21:00, 07.10.2021 51906\n16:11 Бугун 26\n15:56 Бугун 732\n15:41 Бугун 1328\n15:27 Бугун 1415\n22:19, 17.10.2021 79727\n07:34, 17.10.2021 76393\n19:20, 17.10.2021 64927\n13:49, 16.10.2021 61295


Сталлоне қизларини гулга, ўзини бегона ўтга қиёслади\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Сталлоне қизларини гулга, ўзини бегона ўтга қиёслади\t16:39, 02 июнь 2016\tГолливуд актёри Сильвестер Сталлоне Instagram саҳифасига ўзи ва уч қизи билан тушган суратини жойлаштириб, уни “Уч атиргул ва алаф” деб изоҳлади, дея хабар берди “Lenta.ru” нашри.\nИжтимоий тармоққа 69 ёшли Сильвестер Сталлоне қизлари Скарлетт (14 ёш), София (20 ёш) ва Систин (18 ёш) лар билан биргаликда тушган суратини жойлаштирган. Бу суратга 52 мингта лайк қўйилган. Муҳокамага киришган ижтимоий тармоқ фойдаланувчилари қизларни “Рэмбонинг атиргуллари” деб аташган.\nСталлоненинг Instagram аккаунтида 1,1 миллион нафар кузатувчи мавжуд.\nСофия, Систин ва Скарлетт — актёрнинг ўзидан 22 ёш кичкина, модель Жениффер Флавин билан бўлган никоҳидан туғилган. Улар 1997 йилда турмуш қуришган. Унинг биринчи хотини, актриса Саша Закдан икки ўғли бор. Иккинчи хотини даниялик модель Бригитта Нильсендан фарзанд кўрмаган.


Жойларда имом-хатиблар билан очиқ мулоқот ва самимий суҳбат ташкил этилди — Исломобод\nСиз шуердасиз Бош саҳифа → Жойларда имом-хатиблар билан очиқ мулоқот ва самимий суҳбат ташкил этилди\nЖорий йилнинг 9-феврал куни Самарқанд шаҳар, Самарқанд туман имом-хатиблари ва имом-ноиблари билан вилоят бош имом-хатиби З.Эшонқулов ҳамда ўринбосарлари Х.Саттаров, Ё.Мансуровлар “ИМОМ МОТУРИДИЙ АДАШМАГАН” мавзусида очиқ мулоқот тарзида учрашув ўтказди.\nЗ.Эшонқулов ўз сўзида кейинги пайтда юртимизда ёшларга бўлган эътиборнинг ортгани, уларни ҳар томонлама қўллаб-қувватлаш борасида олиб борилаётган ишлар ҳамда долзарб вазифаларга алоҳида тўхталиб бевосита мавзу юзасидан маълумотлар тақдим этиб ўтди.\nҲусусан, Ўзбекистон азалдан кўп миллатли ва турли динларга эътиқод қилувчи халқлар тинч-тотув яшаб келган юрт экани, аждодларимиз ҳар доим шу юртда бирга яшаган бошқа дин вакилларига ҳурмат ва бағрикенглик билан муносабатда бўлишгани, уларнинг Ватан тараққиёти йўлида елкадош бўлиб меҳнат қилгани тарихий манбаларда ўз аксини топиб келаётгани ҳақида тўхталди.\nАйни дамда оммавий ахборот воситаларида Яқин Шарқ ва бошқа ҳудудлардаги қатор мамлакатлар чуқур сиёсий танглик, ижтимоий ва иқтисодий беқарорлик ва қуролли тўқнашувларни бошидан кечираётганини гувоҳи бўлмоқдамиз. Гўёки ҳақиқий “Исломий давлат” қуриш шиори остида очиқдан-очиқ зўравонлик, инсонийликка зид ваҳшийликларга асосланган амалларга қўл ураётган турли гуруҳ ва жамоалар юзага келгани, уларга ўз навбатида муносиб раддиялар бериб бориш лозимлиги такидланди.\nМуҳтарам Президентимиз Ш.Мирзиёев таъкидлаганларидек: “Бугунги тез ўзгараётган дунё инсоният олдида, ёшлар олдида янги-янги, буюк имкониятлар очмоқда. Шу билан бирга, уларни илгари кўрилмаган турли ёвуз хавф-хатарларга ҳам дучор қилмоқда. Ғаразли кучлар содда, ғўр болаларни ўз ота-онасига, ўз юртига қарши қайраб, уларнинг ҳаётига, умрига зомин бўлмоқда. Бундай кескин ва таҳликали шароитда биз ота-оналар, устоз-мураббийлар, жамоатчилик, маҳалла-кўй бу масалада ҳушёрлик ва огоҳликни янада оширишимиз керак. Болаларимизни бировларнинг қўлига бериб қўймасдан, уларни ўзимиз тарбиялашимиз лозим”, дея кўп таъкидлашлари бежизга эмаслиги, бунинг замирини чуқур англаб етиш кераклиги тавсия этилди.\nШундай вазиятда имом-хатибларнинг хизматлари беқиёс. Чунончи, улар юртимизда диний соҳада амалга оширилаётган улкан ислоҳотлар моҳиятини алоҳида, хусусан, билиб-билмай адашиб турли оқимлар таъсирига тушиб қолган ёшларга аниқ мисоллар асосида тушунтириб бериши лозим.\nТашкил этилган очиқ мулоқот ва самимий суҳбатдан иштирокчилар ўзларига кўплаб ижобий таассуротлар олдилар.\nЮқорида айтиб ўтилган масалалар юзасидан куннинг иккинчи ярмида вилоят бош имом-хатиби ўринбосари Х.Саттаров Жомбой ва Булунғур туманида фаолият олиб бораётган имом-хатиб ва ноиблар билан учрашув ўтказди.


«Шерикларим пиёда кетишганди, энди бу йўл ҳам йўқ» – Наманганлик асаларичилар муаммога дуч келишди | AGRO-OLAM.UZ\nБош саҳифа Асаларичилик «Шерикларим пиёда кетишганди, энди бу йўл ҳам йўқ» – Наманганлик асаларичилар муаммога...\n«Шерикларим пиёда кетишганди, энди бу йўл ҳам йўқ» – Наманганлик асаларичилар муаммога дуч келишди\nБугунги кунда карантин таъсир қилмаган, ташвиш туғдирмаган соҳанинг ўзи қолмади. Коронавирус пандемияси хавфи туфайли инсонлар соғлигини ҳимоя қилиш учун қабул қилинган қатъий чоралар доирасида шахсий транспорт воситаларида ҳаракатланиш учун махсус рухсатнома (стикер) жорий қилинди. Натижада маълум хизмат турларида ишловчи кишилар ҳаракати чекланди.\nБу чекловлар асаларичилик билан шуғулланувчи тадбиркорларга ҳам қийинчиликлар туғдирмоқда.\nАсаларичилик соҳасига фақат асал ишлаб чиқариш билангина баҳо бериб бўлмайди. Қишлоқ хўжалиги экинларининг чангланишида асаларилар муҳим рол ўйнайди. Асаларилар ёрдами билан ҳосилдорлик ошишини билган деҳқонлар, боғбонлар асаларичиликни йўлга қўйишга, шу соҳа вакиллари дўст бўлиб уларга шароит яратиб беришга уринадилар.\nНаманган шаҳридан таҳририятга алоқага чиққан бир гуруҳ мурожаатчилар уларга рухсатнома берилмаётгани сабабли, асалариларни боқиш учун шахсий автомобилларида туманларга, тумандан шаҳарга, умуман асалари боқиладиган жойларга бориб-келиш масаласи муаммога айланганини билдиришди.\n«Kun.uz сайтида Жиззахга бориб пиёз эккан бешариқлик деҳқонлар муаммосини ўқидик. Айни пайтда биз ҳам худди шундай муаммоларга дуч келмоқдамиз. Касбимиз асаларичилик. Наманган шаҳрида яшаймиз, ариларимизни йилнинг февраль ойидан декабрь ойигача Учқўрғон ва Норин туманларидаги бир неча ҳудудларда парвариш қилиб борамиз. Асалариларга февраль-декабрь ойларида доимий қаров керак. Айнан ҳозирги вақтда арилар тухум қўйишлари учун озуқа бериб, рамкаларга мум қўядиган давр.\nУлар вақтида парвариш қилинмаса, тегишли тадбирлар ўтказилмаса, ари уялари бўлиниб кетиб, нобуд бўлади. Биз ариларимизни шаҳардан 78 км узоқликда бўлган жойларда парвариш қиламиз. Икки шеригим ўша ҳудудга 2 кун олдин пиёда йўлга чиқиб кетишган. Наманганда карантин янада қатъийлашиб, энди пиёда юриш ҳам муаммога айланиб қолди.\nШахсий автомобилларимизда ҳаракатланишга рухсат берувчи стикер олиш учун адлия бўлимларига, вилоят ҳокимлиги, Наманган давлат ўрмон хўжалигига бир неча бор мурожаат қилдик. Лекин, муаммо ҳал бўлмади.\nСизларга кўплаб асаларичилик билан шуғулланаётган инсонлар номидан мурожаат қилмоқдаман. Етти нафар асаларичи номидан турли мутасадди ташкилотларга ёзган мурожаатларимизни ҳам жўнатяпмиз. Ҳар биримизда 300 қутидан асаларилар бор. Наманганда бу соҳа билан шуғулланувчи кишиларнинг сони жуда кўп. Муаммоларимиз ҳал бўлишига умид қилиб қоламиз», дейди асаларичи Зайниддин Холмирзаев.\nКарантин ўз қоидалари билан карантин. Албатта унга бўйсунмасликнинг иложи йўқ. Шундай бўлса ҳам озиқ-овқат маҳсулотлари ишлаб чиқарувчилар, қишлоқ хўжалигида ходимларига уларнинг техникаларига ҳаракатланишлари учун маълум имтиёзлар берилди. Асаларичилик ҳам озиқ-овқат ишлаб чиқарувчи соҳа бўлиши билан биргаликда зироатчилик, боғдорчиликда, экинларни чанглатишда муҳим ўринга эга. Шунинг учун асаларичиликни қўллаб-қувватлаш, уларга етарли даражада шароит яратиб бериш зарур.\nЭлмурод Эрматов манба: kun.uz


МТВ болаларни давлат МТМларига қабул қилиш механизмидаги носозликлар тўғрисидаги расмий баёноти\n2 Авг 2019 3696\nЎзбекистон Мактабгача таълим вазирлиги болаларни давлат МТМларига қабул қилиш механизмидаги носозликлар учун узр сўрайди.\nҲозирда Мактабгача таълим вазири Агриппина Шин бошчилигидаги ишчи гуруҳ вазиятни тўғрилаш устида ишламоқда. Ишлар UZINFOCOM ва Давлат хизматлари марказлари билан ҳамкорликда олиб бориляпти.\n2019 йил 30 июль куни тизим тест синовидан ўтказилди, бу эса кенг кўламли такомиллаштириш ишлари зарурлигини кўрсатди. Нима сабабдан бундай бўлгани ва вазиятни қандай ҳал этаётганимиз ҳақидаги маълумот билан ўртоқлашамиз.\nБиринчи муаммо. Ота-оналар томонидан нотўғри тўлдирилган аризалар\nАризаларни нотўғри тўлдириш натижасида маълумотлар базаси ўз аниқлигини йўқотди. 1,5 миллион шаклдан 100 мингга яқини жиддий хатолар билан тўлдирилган.\nОта-она тўловларни қабул қилиш пункти ёки интернет-кафе ходимига электрон ариза беришда ёрдам сўрайди. Жараённи тезлаштириш учун ходим туғилганлик тўгрисидаги гувоҳнома рақами ўрнига нолларни, бўшлиқлар ёки ихтиёрий рақамларни киритади. Шундай қилиб, EMIS тизимида турли номлар билан кўплаб болалар пайдо бўлди, бироқ туғилганлик тўғрисидаги гувоҳномаларнинг рақамлари бир хил (ихтиёрий рақамлар, ноллар ёки бўшлиқлар), бу эса болалардан бирига йўлланма олишда тизимда носозликни юзага келтирди.\n2018 йил 1 апрелдан бошлаб берилган барча аризалар қайта юкланди ва нотўғри маълумотларга эга бўлган бола навбатда ўз ўрнини йўқотмаслиги учун тузатишлар қўлда киритилмоқда. Янги алгоритмлар туғилганлик тўғрисидаги гувоҳнома рақамини киритишни ва унга мувофиқ боланинг исми ва бошқа маълумотларини автоматик тарзда тўлдиришни талаб қилади.\nИккинчи муаммо. Маълумотлар базасини тўлиқ юклаб олиш сунъий равишда навбатни узайтирди\nТизимда эски, аллақачон тўлдирилган аризаларнинг мавжудлиги янги берилган аризаларнинг жойлари сурилиб кетишига олиб келди. Мазкур муаммо вақтинчалик.\nСиз навбатда 10-ўринда эдингиз, лекин айни пайтда тизим 16-ўриндалигингизни кўрсатади. Сиздан олдин навбатда пайдо бўлган бешта ариза аслида долзарб эмас: йўлланмалар вақтида олинган ва болалар аллақачон МТМ қатнамоқда.\nМТВ мутахассислари жадвалга мувофиқ МТМларга бориб, бажарилган аризаларни навбатдан ўчириб ташлашади. Шундай қилиб, сиз ўз вақтида йўлланмани оласиз.\nУчинчи муаммо. Маълумотлар базасида эски аризаларнинг йўқлиги\n2016 йилда ота-она туман ХТБнинг қоғоздаги рўйхатига киритилган аризани топширган. Қоғоз эса керакли маълумотларни (масалан, гувоҳнома рақамларини) ўз ичига олмаслиги сабабли, бундай аризаларни EMIS тизимига автоматик тарзда киритиб бўлмайди.\nМТВ ходимлари қоғоз реестрлар бўйича бажарилмаган аризалардан маълумотлар базасини қўлда яратади ва бундай болаларни ўз вақтида МТМларга қабул қилинишига имкон берувчи янги алгоритмни ишлаб чиқади. Бу қонунчиликдаги ўзгаришларни талаб қилади, чунки жорий тартиб электрон навбат тартибини ўзгартиришни тақиқлайди ва қоғоз регистрларини инобатга олмайди. Ишчи гуруҳ қисқа муддатларда қонун ҳужжатларига киритилиши зарур бўлган қўшимчаларни ишлаб чиқади ва тасдиқлаш учун Вазирлар Маҳкамасига тақдим этади.\nТўртинчи муаммо. Фуқароларнинг имтиёзли тоифалари бўйича маълумотлар базасининг йўқлиги\nМТМдан тезроқ жой олиш учун имтиёзли навбатга ариза топширдингиз. Текшириш эса, сиз имтиёз ҳуқуқига эга эмаслигингизни аниқлади.\nАриза имтиёзли навбатдан асосий навбатга йўналтирилади. Бунда сизнинг жойингиз шаклни тўлдириш вақти билан белгиланади. Агар сиз 5 майда ариза берган бўлсангиз, у 4 майгача топширилган аризалардан кейин, лекин 6 майга топширилган аризалардан олдин пайдо бўлади. Шунингдек, ота-оналарнинг мурожаатларига мувофиқ имтиёзли тоифадаги шахслар қайта кўриб чиқилади, тегишли қонун ўзгартишлари эса Вазирлар Маҳкамасига тасдиқлаш учун тақдим этилган.\nҲурматли ота-оналар, Мактабгача таълим вазирлиги вазиятни тўғрилаш устида ишламоқда. Айни пайтда Давлат хизматлари марказларида ва @MtmNavbatBot телеграм-бот орқали аризанинг ҳолатини вақти-вақти билан текшириб туришни қатъий сўраймиз. Биз автомат тарзда йўлланмалар беришни ўрнатдик ва долзарб бўлмаган аризалардан тозалангандан сўнг, навбатда биринчи турган талабномалар ёпила бошлайди. 15 кундан сўнг фойдаланилмаган йўлланма бекор қилинади ва жой кейинги навбатдагига берилади.


Мияга биринчи марта дори ультратовуш ёрдамида тўғридан-тўғри киритилди\n17:34 / 10.11.2015\nКанадалик шифокорлар тарихда биринчи марта гемато-энцефалик тўсиқни енгиб ўтиб, кимё-терапевтик препаратни бевосита мия тўқималарига юбора олди. Бу ҳақда The Motherboard нашри ёзмоқда.\nГемато-энцефалик тўсиқ қон-томир ва марказий нерв тизимлари ўртасидаги ҳужайра фильтри бўлиб, у мияни микроблар, токсинлар ҳамда бу органга зарарли бўлган иммун тизими омилларидан асрайди. У орқали мияга фақат озиқ моддалари кириб, нерв тўқимаси фаолиятининг чиқинди моддалари чиқиб кетади.\nСаннибрук университети шифохонаси ходимлари ўтказган муолажа чоғида кимё-терапевтик моддалар тўсиқдан ультратовуш ёрдамида ўтказилди. Улар дорини қон-томир йўли орқали юбориб, бу модда ичида майда ҳаво зарралари бор эди. Олимлар бу зарраларни миянинг тегишли қисмларида кенгайтириб, гемато-энцефалик тўсиқ ҳужайралари тўрларида кичик “тирқишлар” ҳосил қила олди.\nУлар орқали дори тўғридан-тўғри мияга борди. Ҳаво пуфакчаларининг ўзи эса қон-томир тизимида қолиб, бир неча дақиқадан сўнг ўпкада ғойиб бўлди. Тўсиқдаги тирқишлар эса 8-12 соат давомида сақланиб турди.\nАгар кейинги тажрибалар методнинг самарадорлигини тасдиқласа, шифокорлар мия касалликларини даволашда янги имкониятларга эга бўлади.


Шимолий Корея ҳукумати халқини очликка тайёр туришга чақирди\n16:01 / 30.03.2016\nШимолий Корея халқи яна бир бор очликни қарши олишга тайёрланмоқда. Илгари, аниқроғи, 1990 йилда КХДРда тўрт йиллик очлик кузатилган эди. Бу ҳақда Корея Меҳнат партияси нашри бўлмиш “Нодон синмун” газетаси маълумотига асосланиб, The Telegraph хабар бермоқда.\n“Инқилоб йўли узоқ ва машаққатли бўлади, — дейилади мақолада. — Биз балки, ўтган сафарникидек, очликка йўлиқиб, ўсимликлар томири билан озиқланишимизга тўғри келар”.\n“Агар бизга ҳаёт билан видолашув тўғри келса ҳам, умримиз сўнгига қадар раҳнамоимиз Ким Чен Инга содиқ қоламиз”, — деб ёзади нашр.\nГазетада чиққан мақолада Ғарб мамлакатларининг КХДРга нисбатан қўллаган янги санкциялари ҳақида гап боради. Март ойида АҚШ президенти Барак Обама томонидан КХДРга қўйилган янги чекловларга мувофиқ АҚШнинг бирорта компанияси Шимолий Кореа билан савдо-сотиқ, молия, транспорт, тоғ-кончилик саноати ва энергетика соҳасида ҳамкорлик қилмайди.\nБундан ташқари, 2 мартдан бошлаб БМТ Хавфсизлик Кенгашининг янги санкциялари ҳам ушбу мамлакатга қарши қўлланилди. Унда Шимолий Кореага борадиган ва ундан келаётган юк машиналари мажбурий текширувдан ўтказилиши, ўқотар қурол сотиш ва ташишнинг тақиқлови кабилар жой олган.


Шукур Жаббор: «Бу тўқима эмас лекин…» | ФайзБоғ\nУшбу ҳикояни “Шаршара” ресторани колбаса цехида эшак гўшти ишлатилган деган нотўғри тушунчага келиб қолганлар ўқисин!\nТошкентнинг Себзор даҳасида шундоқ канал бўйидаги ташландиқ жойда икки киши тимирскиланиб юрибди. Улар нишаб жойдан сув тез оқаётган жойга келишди. Улардан бири анча бўйдор бўлиб, кўринишидан маҳаллий зўравонга ўхшайди. Лекин, бекордан бекорга ҳеч кимнинг бурнини қонатмаган. Унинг исми Лутфулло, лақаби эса “Граф”. У чиндан ҳам Александр Дюманинг “Граф Монте-Кристо” асаридаги Иф қалъасидаги маҳбусликдан қутулган, сочини елкасигача тушириб олган бош қаҳрамонга ўхшайди. Шунинг учун дўстлари уни “Граф” деб чақиришади. “Граф”нинг ёнидаги елкасига “Зенит” русумли фотоаппарат осиб олган йигитнинг исми Аъзам. Лутфулло Аъзамга канал бўйидаги ташландиқ жойни кўрсатиб суратга олишни буюрди.\n— Манби жойга тоғ тошларидан қўйсак сув шаршара бўлиб тушади, деди Лутфулло. Улар нишабликдаги сувга бироз қараб туришди. Сўнг айнан шу жойни Аъзам елкасига осиб олган фотоаппаратни қўлига олиб чирқиллатиб расмга тушира бошлади. Улар тушликкача шу тариқа куймаланишди. Кейин Лутфулло Аъзамга қараб деди:\n— Етарли! Бас! Юр Рабоччи городокка борамиз. Санга зўр гумма олиб бераман!\n— Яна Ғофурни гуммасигами?!..\n— Ма қипти? Оғейни азгина сабр қилиб тур! Худо хоҳласа манби жойни гуллатиб-яшнатиб, енги ресторан очаман! Кейин шўтта менюга қараб хоҳлаган овқатимизни пиширтириб еймиз. Зарафшонам йўлда қоп кетади! Номини “Шаршара” деб қўяман! Қарабоққин сувга! Тушишини кўрвоссанми?! Зўр жой-де, тўғрими?!.. Қорин очиб кетди. Унгача Ғофурни гуммасини еб туравиза! Юр!..\nАъзам “Зенит”нинг ғилофига киргизиб, елкасига осиб олди. Улар Себзорга яқинидаги Ишчилар шаҳарчасига пойи пиёда йўлга тушишди… Гумма сотилаётган жойга етиб келишди. Улар ўша ердаги столни банд қилишди ва Лутфулло столдаги туз ва мурчни қўлига олиб, гуммачига қараб бақирди:\n— Ғофур! Бизага бошланишига бешта-бештадан бергин!\nБу Ғофур гуммачи деганлари аслида вақтлар келиб “Ғофурбой” деб ном чиқарган, мафия оламининг авторитетларидан бири эди…\nЭртаси кун Себзордаги ўша овлоқ жойда қўлига кетмон, ўроқ ушлаган йигитлар пайдо бўлди. Лутфулло орзусидаги “Шаршара” ресторанини қуриш учун катта иштиёқ билан енг шимарди…\nШу шаршара сувидек югурик вақтлар оқиб ўтди… “Шаршара” бўйи гуллаб-яшнади. Лутфулло орзу-ниятларига эришди. Шаршара бўйида катта ресторан қад ростлади. Кўплар ҳавасда, кўплар хасадда қолди. Лекин кўча оламида Лутфулло “доля” бермасликда айбланди. Уни Оқ уйдаги Салимбой ҳузурига чақиришди. Салимбой билан Лутфулло юзма-юз бўлди.\n— Манга сани “лой” бермейди дейишди. Эшитишимча, ҳалол ишларкансан. Тўғри қиласан! Ўзинга тўғри бўсенг нега “доля” берасан?! Бундан кейин санга ҳеч тегмийди. Фақат санга комсомлский поручения бор. Индинга Москвадан нозик меҳмонларим келади. Шуларни меҳмон қилишинг керей! Чорвоққа обчиқий десам бу ёқда зарур ишим бор. Шунга меҳмонимдан кўз-қулоқ бўласан! Меҳмонни оти Олег Московский. А так Олег Москвич десаям бўлади. Яна сан уни Москвич деб чақириб юрма хапа бўлади. Кумуш идишларинг борми? Ҳозир Ахадга этаман, санга кумуш қошиққача етказади!..\n— Шартмас бой ака! Кумуш идишларим бор!..\n— Ма мамбини!-деб Салимбой Лутфуллонинг олдига бир даста АҚШ долларини ташлади.\n— Кереймас бой ака! Сиззи меҳмонлариз мани меҳмонларим!..\n— Гапни кўпайтирма, ол дедим!..\nЛутфулло Салимбойда илиқ таассурот қолдирди. У бойнинг меҳмонларини ҳеч камчиликсиз кутиб олди. Олег Московский деган меҳмон “Шаршара”да зиёфат қилиб, кетаётган пайт Лутфуллога миннатдорлик билдириб, чўнтагидан визитка олиб узатди. Олег Московский Лутфуллони “Братва” деди. Олег Московский Тошкентдан Сашани (Салимбойни) ва Лутфуллони “Братва” дейишини эътироф этди. Бирорта ишинг Россияда битадиган бўлса хабар қил, деб у Лутфулло билан шаршара шовқинида баланд овозда гаплашиб илиқ хайрлашди.\nШаршара сувидек вақтлар оқа бошлади. Бир куни дугоналари билан меҳмонга келган “Малика” – Гулнора Каримовага (Биринчи президент Ислом Каримовнинг қизига) “Шаршара” ёқиб қолди. Тинчгина еб-ичиб кетмасдан “кўзини олайтирди”. Ҳали рюмкасидаги “напиткаси” тугамай “Шаршара”ни гўёки “ўз мулкига қўшиб олди”. Бу ҳақда ёнидаги дугонасига ҳам шипшип хиринглаб қўйди. Эртаси кун Гулнора Лутфуллони чақириб ниятларини ошкор қилди ва уни сотиб олмоқчилигини айтди. Лутфулло бунга кўнмади. Шундан кейин “Гулнора ва Лутфулло жанги” бошланди. Шаршарада солиқчилар, прокуратура ходимлари, СЭС ходимларининг текшир-текширлари Лутфуллонинг тинкасини қуритиб ташлади. Ниҳояси хунук тугайдиган бу жангга ҳеч кимнинг қўшилгиси келмади. Ғофурбойми?! Ғофурбойни аллақачон Гулнора чет элга қувиб солган эди. Салимбойми ё Йўлдош ўғрими? Лутфуллонинг ўзи уларни аралаштиргиси келмади. Малика ҳам қайсар чиқиб қолди. Лутфулло қараса енгиляпти, шунда четдан ёрдам олиши кераклигини тушуниб етди. У ахийри юрак ютиб Москвага – Олег Московскийга қўнғироқ қилди, вазиятини тушунтирди, маслаҳат солди. Шунда Олег “Не переживай братва” деди ва Гулноранинг Москвада тўртта заргарлик дўкони борлигини, шу бугуноқ талон-торож қилишини, Гулнорага Россия ҳудудида “вето қўйишини”, то “Шаршара” орзусидан кечмагунича бу ҳол давом этишини айтиб, тинчлантирди. Ниҳоят Гулнора уч кун ичида Россиядаги ишлари чаппасига кетганига “Шаршара орзуси” сабаб эканини тушуниб етди. Ва Гулнора Лутфуллога телефон қилиб “Шаршара”ни талашишдан воз кечганини айтди ва Россиядаги “чўрт”ларинга айтиб қўй нарсаларимни жойига қўйсин, бўлмаса уруғинг билан қуритаман, деб дўқ қилди. Лутфулло Олег Московскийга миннатдорлик билдириб, иш битганини, энди Гулноранинг нарсаларини қайтариб беришини айтди. Олег “Ховотир олма братва, айтганингни қиламан!” деди. Шундан кейин Лутфулло тепасидаги қора булутлар ариди.\nБироқ у барибир чучварани хом санаган экан. Лутфулло Тошкентдаги манмансираган, ўзини катта тутадиган кибор, янги бойларнинг ғашига тега бошлади. У анча бойиб қолиб, Тошкентдаги анҳорми, кичкина ариқми, қаерда сув кўрса, ўша сув бўйига кафе, ресторан очиб ташлай бошлади. Унинг яна бир ғалати “қилиғи” – ўта одмилиги эди. Лутфулло жуда оддий кийинар, кечқурун официантларни бир жойга йиғиб, меҳмонлардан қолган увоқ-ушоқ нонларни едирар, “Исрофдан қўрқинглар! Нонни уволи урмасин!” деб ўзи ҳам қўшилиб ерди. Унинг жуда одмилиги, хокисорлиги, ичмаслиги, чекмаслиги, оёғига “М” деб ёзилган “мардикорлар тапичкаси”ни кийиб юриши жиянига ёқмайди. Лекин жияни кариллаган, кибрли бўлса ҳам тоғаси Лутфуллодан ўтиб бир иш қилолмайди. Жиянига “Шаршара” ресторани қошида колбаса цехи очиб берди ва “Унақа кийинасиз-бунқа кийинасиз деб мани ғашимга теговурма! Мани ишимга вапше аралашма, лекин ман сани ишинга аралашаман!” деди.\nШундай кунларнинг бирида кечқурун нияти бузуқ икки кимса “Шаршара”да маишат қилди. Улар еб-ичиб туриб кетишар экан. “Шаршара” ёқасидаги зинадан кўтарилаётиб шаршара шовқинида маслаҳатлашишди.\n— Нима қиламиз дейсан?\n— Кеча бир оғейним Хоразмда эшей гўшти тарқаганини этти. Шуни шартта битта ариза билан Голд Преумми, номи нимейди, ишқилиб “Шаршара”га тўнкаб қўйсў бўлади.\n— Бунга ким ишонади? Шу воқтгача ҳолол ишлабди-ю.\n— Нима дивоссан? Ҳалол ишлаганни биттаси Тўхтаниёз отами?!.. Бошида ҳеч ким ишонмейди деб ўйлагандик. Ҳа одамла ишонди-ку. Тўхтаниёз ота колбасаси эсингда йўми? Шунда биров Тўхтаниёз ота намозхон бўлган, болалари тоқводор, ҳамма бу ишни қилсаям “Тўхтаниёз ота” бу ишни қимийди, деб биров чиқдими?! Чиқмийди одамлага парқи йўқ. Одамлага гап-сўз керей. Энг зўр мусурмонни копирга чиқарсенам воо шунақейкан деб қўшилиб кетовради. Айниқса гап тарқатишга интернет яхши… Прокуратурага ариза тушса бўлди, уже гап тарқийди… Нима бўсаям окахонлани буюртмасини бажаришимиз керей, унча-мунча соққали бўп қоламиз… То ҳололлигини исботлагунча биза Канада чегарасига етволамиза хи-хи-хи…\n— Шовқинда эшитмавомман, юр нарроқда гаплашвуза.\nШу тариқа икки кимса ғўнғирлашиб, шаршарадан узоқлашиб, қоронғуликка сингиб кетди.\nЭртаси кун уч нафар прокуратура ходими “Шаршара”га келди. Улардан бири Лутфуллога юзланиб “Биз прокуратураданмиз. Лутфулло Убаев сиз бўласизми?.. Биз билан юришингизга тўғри келади” деди…\nҲар куни яхши –ёмон одамлар сўзига гувоҳ бўладиган шаршара эса ҳамон шовқин солиб оқарди…\nЖамият / Мулоҳаза\t4 комментария\nЛекин Граф деб Ғофурбойга айтишади\nЛутфуллакани одми, камтарин инсонлигини купчилик яхши билади. Бу ерда купрок Эшак гушти мавзусига доир изох кутгандик. Дочка билан жанглари ва бошкаладан хабардормиз.\nЭшак гушти бир тарафга, Шаршара колбасалари орасида Чучка гуштидан тайёрлангани бор деб биламан.\nАхолиси 96 фоиз Мусулмон буган юртда Чучка колбасаси чикариш нима деган гап? Шуларга изох берсин Лутфулла Братва!\nOvv bir hulnora sharshani olaman xio otishma bogan dip eshtgandim togrikende\nShunaqa xam axmoqona post bóladimi. Buni kim yozgan ózi. Lutfillo akani laychasimi. Eshak góshtini nimaga qóshgani tógrisida gapir undan kóra. Ózi eskitdan odamlar orasida gap yurar edi sharsharaga chóchqa qóshiladi deb. Undan keyin Usha lutfillo aka restoran qurishni 90 yillarda boshlagan u payitda adashmasam G’ofir aka perashka sotmas edi


Америкалик рассом ҳамкасбининг 120 минг долларлик асарини паққос туширди - 08.12.2019, Sputnik Ўзбекистон\nМазкур ҳодиса Майами-Бичдаги “Арт-Базель” замонавий санъат кўргазмасида рўй берди. Давид Датуна ўз ҳаракатларини “Оч рассом” шоуси деб атаган. 08.12.2019, Sputnik Ўзбекистон\n© REUTERS / Eva Marie UzcateguiПосетительница у арт-объекта Комедиант в виде обычного банана, прилепленного к стене скотчем, итальянского художника Маурицио Каттелана на международной ярмарке Art Basel в Майами, США\nМазкур ҳодиса Майами-Бичдаги “Арт-Базель” замонавий санъат кўргазмасида рўй берди. Давид Датуна ўз ҳаракатларини “Оч рассом” шоуси деб атаган.\nТОШКЕНТ, 8 дек — Sputnik. Америкалик рассом Давид Датуна италиялик Маурицио Каттеланнинг асарини еб қўйди. Мазкур ҳодиса Майами-Бичдаги “Арт-Базель” замонавий санъат кўргазмасида рўй берди, дея ёзади Miami Herald портали.\nДеворга скочт билан ёпиштирилган экспонат, яъни банан меваси илгари франциялик коллекция тўпловчига 120 минг долларга сотилган бўлган.\nДатута бананни еб қўйган ва буни “Оч рассом” шоуси деб атаган. Полиция ходимлари уни кўргазма залидан олиб чиқишган, бироқ ҳибсга олишмаган.\nСанъат асарини янгисига алмаштиришган. Галерея директори Люсьен Террас асарни йўқ қилиб бўлмасликни айтган, чунки “банан – бу ғоя”.


Машҳур кимё олимлари\nҒарблик олимлар кимё илми мусулмонлар томонидан тўлақонли илм ҳолатига келтирилганини бир овоздан таъкидлайдилар. Авваллари кимёга оид нарсаларни худди давоми...\n651 18:30 / 07 март\n668 11:30 / 03 март\nИслом диничалик илмни улуғлаган дин, тузум ёки фалсафа йўқ. Ҳар бир шахсга илм талаб этишни фарз қилиш фақат Исломда бор, холос.Қуръони каримда илм ва уламолар энг давоми...\n655 18:30 / 22 февраль\nИслом тақлид душманидир (иккинчи мақола)\n965мелодий санагача Қуртуба шаҳрида ҳозирги Испаниянинг Қуртуба шаҳри камбағалларнинг болалари учун саккизта мадраса бор экан. Ўша йили у ернинг ҳокими Ҳакам II давоми...\n885 16:02 / 15 февраль\nИслом тақлид душманидир (биринчи мақола)\nИлм бир нарсага ишонч ҳосил қилмай туриб, далилини билмай туриб, тақлид қилишдан қайтаради. Бу борада ҳозирги замон илми эски илмга тўғри келмайди. Чунки, қадимда, давоми...\n2846 11:37 / 09 февраль\nИслом аниқлик дини, гумон дини эмас\nИслом кишиларни илмга чақириш билан кифояланиб қолган эмас. Балки ақлий ва фикрий ҳаракатсизликнинг олдини олиш асосларини кишиларга кўрсатган. Бу қуйидаги давоми...\n1187 11:09 / 04 февраль\nАллоҳ таоло Қуръони Каримнинг сураларидан бирини қалам билан қасам ичиб бошлаган. Бунда қаламнинг аҳамиятига ишора бор. Қалам доимо илму маърифат воситаси, рамзи давоми...\n1682 18:23 / 26 январь\nИслом олимлари замонавий кимё фанига асос солишди\nДоктор Рим Туркманий Лондон империал коллежи Ислом тамаддуни фақат қадимги юнон фалсафасинигина сақлаб қолгани йўқ. Мусулмонлар инсоният асрлар давомида давоми...\n649 10:30 / 17 январь\nЯқин Шарқдаги подшоҳлар ўртасидаги сиёсий рақобат\nДоктор Аҳмад Роғиб Гарвард университети.АлАзҳар масжидидаги энг катта ҳонақоҳлардан бири. Бу ерда мусулмонлар намоз ўқийдилар. Масалан, мана бу устунлар ёнида. давоми...\n1364 16:00 / 09 январь\nVIII асрда яшаганимда Бағдодни танлаган бўлардим\nПрофессор Петер Адамсон Лондон қироллик коллежи Қуръоний оятларнинг жуда кўпчилиги инсонни бу ёруғ оламни кузатиш, ундаги мукаммалликни эътироф этиш ва уни давоми...\n1144 11:30 / 31.12.2019\n«Шарқдан ғарбга» фильмидан иқтибос\n.Зулматли асрлар,ни бошидан кечираётган зулматли ҳудудларга бир учи туташиб турган мусулмон ўлкалари ҳудудларининг барчаси Ислом нури билан порлаб турган давр. давоми...\n977 11:05 / 24.12.2019\nЎта бузилган динни ўзига дастак қилиб олган черков мислсиз туғёнга кетган давр. Черков одамларни Аллоҳ таолога ибодат қилишга эмас, ўзига бўйсунишга мажбурлар, давоми...\n1006 11:05 / 17.12.2019\n47730 11:58 / 10.10.2018\n60356 11:56 / 10.10.2018\n12507 15:03 / 10 март


«Уйга уй, жойга жой». Ҳовлиси бузилаётган чироқчиликларнинг талаби ана шундай\n08:40 / 18.07.2018 37993\nҲеч бир буюк давлат, ҳеч бир истиқболли жамият ишончсизлик туйғуси замирида қурилмаган. Яъни, бундай тараққиёт негизида халқ ва ҳукумат ўртасида шаффофлик ва ишонч кўприклари мустаҳкам бўлган. Буни бугун довруғи дунёга кетган давлатлар мисолида ҳам кўриш мумкин. Бугун тамал тоши ташланаётган Ўзбекистоннинг тарихий даврида ҳам аввалбошдан ана шу сиёсат илгари сурилди. Давлат раҳбарининг шахсан ўзи бу мавзуни қайта-қайта гапирди. Аммо ҳамма ерда ҳам бунга аҳамият берилмаётгандек, халқ ва ҳокимият ўртасидаги тушунмовчилик сабаб турли низолар, можаролар, ишончсизлик каби ҳолатлар юзага чиқиб қолмоқда. Буни қуйида тилга олинажак воқеалар ривожида ҳам кўриш мумкин.\nKUN.UZ таҳририятига Қашқадарё вилоятининг Чироқчи туманининг бир гуруҳ фуқаролари томонидан имзоланган шикоят келиб тушди. Шикоятда жорий йилнинг март ойида туман ҳокими Рустам Жўрақобиловнинг қарорига мувофиқ Чироқчи тумани, “Чироқчи” маҳалласида жойлашган тўққизта уйни бузиш ҳақида уй эгаларига огоҳлантириш хати берилгани, шундан сўнг туман ҳокимининг қурилиш ишлари бўйича ўринбосари Ўктам Абдураҳимов маҳалла раиси билан биргаликда уйма уй юриб, уй эгаларига таҳдид қилгани ва уйларидан чиқиб кетишларини талаб қилгани баён этилган.\nБиз мазкур масалани ўрганиш мақсадида Чироқчи туманига йўл олдик. Вазиятни ўз кўзимиз билан кўришни, ҳолатга холис нуқтаи назар билан ёндашишни истадик. У ерга етиб борганимизда одамлар тўпланиб турарди...\nХалқ нима дейди?\nОдамлар бизни ўраб олиб, ўз дардларини айта кетишди. Кимдир уйи бузилишини истамайди, яна кимдир нотурар-жой бузилишидан норози. Бошқа биров эса уйининг баҳоланиш қийматидан қониқмаган. Баъзилар ёлғиз аёл, ораларида биринчи ва иккинчи гуруҳ ногиронлари ҳам бор.\n- Менинг шароитим яхши эмас, ёшим ҳам кексайиб қолди, кам таъминланган оилалар рўйхатида турамиз, уйимиз бузилса, оилада уни бузиш-қуриш ишларига қарайдиган эркак киши йўқ, - дейди кекса ёшдаги онахонлардан бири.\n- Мен ҳам ёлғиз аёлман. Уйим олдидан автомобилларнинг эҳтиёт қисмлари савдоси билан шуғилланувчи дўкон очган эдим, солиқларни ўз вақтида тўлаб келаман. Ҳоким нотурар-жойларга ҳеч қандай компенсация ҳам, ер ҳам берилмайди. Бузиб ташланглар бундай жойларни деяпти. Шу адолатданми? - дейди маҳалла фуқароларидан бири.\n- Биз тараққиётга қарши эмасмиз. Майли, туманимиз обод бўлсин. Аммо биз уйларимиз ўрнига тушадиган кўп қаватли турар-жойдан бизга уй берилишини истаймиз. Бизга туман ҳокимияти томонидан ажратилган компенсация тўлови ҳам, ажратилган тўрт сотихли ер ҳам керак эмас. Бизга айнан мана шу уйдан хонадонлар берилсин, бузиладиган нотурар жой ўрнига нотурар жой берилсин. Уйларимизни бузиш ва қайта қуришга тоқатимиз етмайди. Талабимиз шу, - деди яна бир фуқаро.\nМаълум бўлишича, бузилиши керак бўлган уйларнинг эгаларига март, апрель, май, июнь ойларида ҳам огоҳлантириш хати юборилган ва уйларини баҳолатиш сўралган. Аммо негадир ҳеч ким бу ишни бажармаган. Фақат тўрт хонадон ўз уйини баҳолатиб, уни бузиб, ҳокимият ажратиб берган ерда иморат солмоқда.\nҲокимиятнинг вазиятга муносабати\nЧироқчи тумани ҳокимининг қурилиш ишлари бўйича ўринбосари Ўктам Абдураҳимовнинг бизга берган маълумотига кўра, Ўзбекистон Республикаси Президенти Ш.М.Мирзиёевнинг 2018 йил 28-29 январь кунлари Қашқадарё вилоятига ташрифи якунларига бағишлаб, Чироқчи туманида кенгайтирилган тарзда ўтказилган мажлис баёнининг 20-бандида Чироқчи туманида 3 та кўп қаватли уй-жойлар қурилиши белгиланган. Шунга кўра, туман ҳокимининг 2018 йил 19 мартдаги Х-439/03-сонли қарорига мувофиқ Чироқчи тумани, “Чироқчи” маҳалла фуқаролар йиғини, Мустақиллик кўчасида жойлашган мазкур ҳудудда кўп қаватли уй-жойлар қурилиши белгиланган.\n- Ушбу 3 та кўп қаватли уй-жойнинг қурилиши муносабати билан танланган ер майдонида мавжуд, фуқаролар ва юридик шахсларга тегишли уй-жойлар ва нотурар жой объектлари 1970 йилларда паст нархларда баҳоланган. Ҳозирги кунда уй-жойларни қайта нархлатиш бўйича аҳоли расман огоҳлантирилган бўлишига қарамасдан шу бугунгача белгиланган тартибда нархлатилмасдан келинмоқда. Бу эса юқорида қайд этилган баённоманинг тегишли банди ижро этилишини кечиктирмоқда. Юқоридагиларни инобатга олиб, мазкур уй-жойларнинг кадастр ҳужжатлари асосида қайта баҳолатиб олишга мажбур бўлмоқдамиз. Биров уйингни бузаман деса ҳеч кимга ёқмайди. Шу сабаб аҳолига енгиллик қилиш мақсадида туманнинг марказий қисмидан уларга ер ажратиб бериладиган бўлди. Мен юзма юз кўришганда ҳам одамларга уйлари бузилиши, шу сабаб тезроқ баҳолатиб келишларини айтганман.\nБундан ташқари, уйларга ажратиладиган пуллар ҳам нақд кўринишда одамларга бериладиган бўлди. Мазкур уйларнинг учтасида нотурар жой ташкил этилиб, хонадон эгалари савдо-сотиқ билан шуғулланади. Ана шу уч нафар фуқаронинг ҳам масаласини ҳал этиш учун уларни ҳокимиятга чақиртирдим. Икки нафари келди, аммо бир нафар фуқаро келмади. Қонун бўйича нотурар жойга фақат ер берилади, компенсация тўлови қилинмайди. Мен бу уч нафар фуқарога йўлнинг нариги томонидан ер ажратиб бериб, қурувчилар томонидан тегишли ёрдамлар кўрсатилишига топшириқ берган бўлсамда, аммо улар номаълум сабабларга кўра бунга ҳам рози бўлишмаяпти, - дейди ҳоким ўринбосари Ў.Абдураҳимов.\nВазият ана шундай. Биз ҳолатга юқорида айтганимиздек, холис нуқтаи назардан ёндашишни истаймиз. Халқ вакиллари ҳам ўзлари таъкидлагандек, тараққиётга қарши эмас, аммо айни вақтда уйларидан, жонажон маҳалла ва кўчаларидан кетишни исташмайди. Учрашув вақтида туман ҳокими ўринбосари одамларга мана шу жойда қуриладиган турар-жойдан хонадонлар ажратилишини, фақат хонадонларнинг етмай қолган нархини кредит эвазига тўлаб боришларини айтди. Аммо фуқаролар бунга кўнмайди. Чунки улар орасида кам таъминланганлар, боқувчисини йўқотганлар, доимий ишга ва даромад манбаига эга бўлмаганлар бор.\nВазирлар Маҳкамасининг 2006 йил 29 майдаги 97-сонли қарори билан тасдиқланган “Давлат ва жамоат эҳтиёжлари учун ер участкаларининг олиб қўйилиши муносабати билан фуқароларга ва юридик шахсларга етказилган зарарларни қоплаш тартиби тўғрисида”ги низомга кўра Ер участкаларини олиб қўйиш фуқароларга уй-жой майдонининг ижтимоий нормасидан кам бўлмаган бошқа тенг қийматли обод турар жойни мулк қилиб бериш билан компенсация қилинган ҳолда амалга оширилиши лозим.\nПрезидентимиз Ш.М.Мирзиёевнинг “Халқ рози бўлса, ишимизда унум ва барака бўлади” деган гаплари бежизга айтилмаган. Ўйлаймизки, Чироқчи туманида юзага келган мазкур ҳолат амалдаги қонун ҳужжатлари билан бир қаторда, ижтимоий адолат ва халқнинг розилиги тамойилларига асосланган ҳолда ҳал этилади.\nБаракали акция: Уй харид қилинг, шинам ошхона мебелига эга бўлинг!


Расман! Ханчжоу-2022 Осиё ва Параосиё ўйинлари номаълум муддатга қолдирилди\n6 май, 12:25\nЖорий йилнинг кузида Ханчжоуда бўлиб ўтиши керак бўлган Осиё ва Параосиё ўйинлари номаълум муддатга қолдирилди. Бу ҳақда мусобақанинг ташкилий қўмитаси маълум қилган, дея хабар бермоқда france24.\nМусобақанинг кечиктирилиши билан боғлиқ ҳеч қандай сабаб айтилмаган, аммо Хитой коронавирус пандемиянинг дастлабки кунларидан бери ушбу касалликни бартараф этиш учун жиддий курашмоқда.\nОсиё ва Параосиё ўйинларинигг янги саналари “кейинроқ эълон қилинади”, дейилади хабарда.\nМаълумот учун, мусобақа мезбони ҳисобланган Ханчжоу Хитойнинг энг йирик шаҳри - Шанхай яқинида жойлашган. Шанхайда эса коронавирус билан боғлиқ сабаблар билан яқинда бир ҳафталик карантин жорий этилган эди.\nАйтиш керакки, ташкилотчилар жорий йил Пекинда бўлиб ўтган қишки Олимпия ва Паралимпия ўйинларининг муваффақиятли тажрибасидан сабоқ олган ҳолда Осиё ва Параосиё ўйинларини ҳам ана шу режа асосида ўтказишни режалаштираётганликларини маълум қилишган эди.


Бўлажак оналарга тавсиялар – Baxtiyor oila\nБўлажак оналарга тавсиялар\nРежалаган ҳомиладорлигингиздан бир ой олдин умуман спиртли ичимликлар истеъмол қилманг. Алкоголнинг организмдан чиқиб кетишига тахминан шунча вақт керак бўлади.\nЧекишни ташланг. Чекадиганлар даврасидан нарироқ юринг.\nҲомиладор бўлишдан илгари шифокор кўригидан ўтиб, керакли даво муолажаларини олинг. Айниқса, бу тишларга тегишли. Стоматологияда қўлланиладиган баъзи даво воситалари ҳомилангизга зарарли бўлиши мумкин. Гўдакка касал тишдаги инфексия ҳам хавф туг‘диради.\n* Бирор дори қабул қилишингиздан олдин шифокорингиз билан маслаҳатлашинг. Унинг тавсиясисиз ҳеч қандай дори ичманг. Ҳомиладорлигингизнинг охирги кунигача ушбу тавсияга амал қилинг.\n* Ҳомиладор бўлишдан сақлайдиган таблеткалар ҳомила учун зарарли, шунинг учун дарҳол улардан воз кечинг.\n* Рентгенологик текширувларга эҳтиёт бўлинг, айниқса, тос ва қорин атрофини нурланишдан сақланг. Мажбурият бўлмаса, рентгенга тушманг.\n* Соглигингизга кўпроқ эътибор қилинг. Одам кўп тўпланадиган ерларда камроқ бўлсангиз, инфексион касалликларга чалиниш эҳтимоли камроқ бўлади. Бундай инфексиялар одатда ҳомила учун жуда хавфлидир.\nОилангизда кимдир шамолласа, унга ниқоб беринг, ўзингиз ҳам тақиб олинг. Бу ҳолда бурунга интерферонтомизиш ёки оксолин мазини суртиш фойда беради ва асосийси ҳомила учун зарарсиз. Қўшимчасига эса пиёз ва саримсоқдан фойдаланинг.\n* Асаб бузилиши ва стресс ҳолатларидан узоқроқ бўлинг.\n* Уйда мушук ё кучук боқсангиз, уларнинг ўз вақтида эмланишига эътибор қилинг. Улар билан камроқ мулоқотда бўлинг. Овқат бериш, тагини тозалаш каби вазифаларни оила аъзоларингиздан бошқа бирортаси қилсин.\n* Ҳомиладор аёлларга мўлжалланган витаминларни қабул қилишни бошланг. Агар витаминлар ва микроелементларнинг ҳаммасини озуқалардан олишга қарор қилган бўлсангиз, еяётган нарсаларингизга кўпроқ эътибор қилинг. Чунки ҳомиладорларга ҳомиласи учун ҳам кўп миқдорда керак бўлади.\n* Таркибида кофеин бўлган маҳсулотларни камроқ истеъмол қилинг. Улар аччиқ чой, кофе, шоколад ва кола кабилардир.\n* Албатта, вақт топиб мутахассисга мурожаат этинг. Агар сог‘лигингиздан шикоятингиз ёки сурункали касалингиз бўлса, уларни даволаш бўйича тавсиялар беради.\n* Ҳар куни сайр қилишни кун тартибига киритинг.


hidoyat.uz – “Мовароуннаҳр” нашриётининг сайти - БАЙЪАТ НИМА?\nТасаввуф таълимоти руҳий-маънавий покланишга даъват этувчи ғоялар сифатида пайдо бўлиб, унинг йирик намояндалари азалдан инсониятнинг маънавий тараққиётига муносиб ҳисса қўшиб келган. Шу тариқа ҳалоллик, меҳнатсеварлик, адолат ва ростгўйлик каби умуминсоний қадриятларини ўзида мужассам этган.\nАфсуски, кейинги йилларда айрим сохта “тасаввуфчи”лар тариқатни мансаб, мол-дунё орттириш манбаига айлантириб олди. Бу ҳолат соф тасаввуф таълимотининг илк ғояларидан анча узоқлашиб кетилганини кўрсатади. Баъзи сохта тариқат вакиллари пирларини ўта муболаға билан улуғлаши, ҳатто тавоф қилиш даражасига бориб етиши фикримизнинг исботидир. Улар: “Тариқат – ҳақиқатдир, шариат эса зоҳирий илмдан бошқа нарса эмас”, дейишгача боришмоқда.\nТасаввуф илмининг буюк олимлари ўз вақтида бу каби пуч даъволардан огоҳлантирганлар. Ҳужжат ул Ислом Абу Ҳомид Ғаззолий бундан бир неча аср аввал: “Аллоҳ таолонинг йўлидаги солиҳлар жуда оздир, аммо уни даъво қилувчилар жуда кўп”, деган бўлса, Абу Язид Бистомий: “Кароматлар берилган, ҳаттоки осмонга кўтарилаётган кишини кўрсангиз, то унинг шариат буйруқлари ва қайтариқларига қай даражада риоя этаётганини кўрмагунингизча, у билан алданиб қолманг”, дея таъкидлаган. Тасаввуфнинг йирик намояндаларидан бири Жунайд Бағдодий: “Ким Қуръонни ёд олмаса, ҳадисни ўрганмаса, тариқатда унга эргашилмас. Чунки бизнинг ишимиз Китоб ва Суннат ила боғлиқдир”, дейди. Бошқа бир ўринда эса: “Расулуллоҳ (соллаллоҳу алайҳи ва саллам)нинг изларидан юрмаган киши учун барча йўллар беркдир”, деган.\nБугунги кунда учраб турган айрим сохта тариқатчиликда ва бошқа турли бузғунчи фирқа вакилларида шаръий масалалар нотўғри талқин қилиниши кўзга ташланмоқда. Шулардан бири “байъат” тушунчасидир.\n“Байъат” арабча сўз бўлиб, “келишиш”, “битим тузиш” деган маъноларни англатади. Шариатда байъат тушунчаси, Расулуллоҳ (соллаллоҳу алайҳи ва саллам)га ва у зотнинг халифалари (ўринбосарлари)га хосдир. Расулуллоҳ (соллаллоҳу алайҳи ва саллам)га байъат қилиш – Исломни қабул қилиш, унинг амалларини бажариш, Аллоҳ таоло ва Унинг Расулига содиқ бўлишда аҳднома маъносини ифодалаган.\nИслом тарихида Ҳудайбия водийсидаги бир туп дарахт остида бир ярим мингга яқин саҳоба Пайғамбаримиз (алайҳиссалом)га ҳар қандай шароитда ҳам содиқ бўлишга байъат қилганлар. Бу воқеа “Байъатур – ризвон”, яъни “Аллоҳ рози бўладиган байъат” номи билан машҳур. Бу ҳақда Қуръони каримда шундай баён қилинади: (Эй, Муҳаммад!) Ҳақиқатан, Сизга байъат (қасамёд) қиладиганлар, албатта, Аллоҳга байъат қилган бўлурлар. Аллоҳнинг “қўли” уларнинг қўллари узрадир. Бас, кимки (ўз қасамёдини) бузса, бас, (у) фақат ўз зарарига бузур. Кимки Аллоҳ билан аҳдлашган нарсасига вафо қилса, у ҳолда (Аллоҳ) унга улкан мукофот ато этур” (Фатҳ,10). Шу суранинг 18-оятида эса: “(Эй, Муҳаммад!) Дарҳақиқат, Аллоҳ мўминлардан – улар дарахт остида Сизга байъат қилаётган вақтларида – рози бўлди. Бас, У уларнинг дилларидаги нарса (садоқат)ни билиб, уларга хотиржамлик туширди ва уларни яқин ғалаба билан мукофотлади”, дейилган.\nПайғамбаримиз (алайҳиссалом) ҳаётлик даврларида бундан бошқа байъатлар ҳам бўлган. Улар ҳақида кўплаб ривоятлар мавжуд. Масалан, Жарир ибн Абдуллоҳ (розияллоҳу анҳу)дан ривоят қилинади: “Мен Расулуллоҳ (соллаллоҳу алайҳи ва саллам)га намозни тугал адо этиш, закот бериш ва ҳар бир мусулмонга насиҳат қилиш ҳақида байъат қилдим” (Имом Бухорий, Имом Муслим ва Имом Термизий ривояти).\nНабий (соллалоҳу алайҳи ва саллам) вафотларидан кейин халифага байъат қилиш йўлга қўйилган. Бу байъат халифаликлар тугатилгунча давом этган. Пайғамбаримиз (соллаллоҳу алайҳи ва саллам): “Халифалик мендан кейин ўттиз йил давом этади, сўнгра подшоҳлик ва амирликлар бўлади”, деганлар (Ибн Ҳиббон ривояти).\nХулафои рошидинлардан кейин давлатнинг барча тузилмалари подшоҳ ва амирлар томонидан бошқарилгани сабабли кишилар ўзлари учун зуҳд ва тақвода ўрнак бўладиган пирлар, шаръий илмларни яхши биладиган устозларга байъат қилишга ўтганлар. Пирларга бериладиган ушбу байъат шогирднинг тўғри йўлда бўлиши, гуноҳ ишлардан тийилиши ва зикр, тиловат каби маълум кундалик вазифаларига содиқлик билан амал қилиб бориши маъносида бўлган.\nШу тарзда байъат иккига бўлинди:\n– халифага байъат қилиш.\n– пирга байъат қилиш.\nВақт ўтиши билан пирларга бериладиган байъатгина қолган. Лекин бу Пайғамбаримиз (алайҳиссалом)га қилинган байъат сифатида қабул қилинмаган. Шунинг учун ҳам кўплаб фақиҳларнинг фатво китобларида пирларга қилинган байъат шаръий аҳамиятга эга эмаслиги таъкидланган. Мисол учун ҳанафий мазҳабининг кўзга кўринган фақиҳларидан бири, шунингдек, шозилийя тариқатининг йирик намояндаси бўлган Муҳаммад Амин ибн Обидиннинг “Ал-Уқуд Ад-Дуррийя” номли асарида шундай дейилади: “Суфийлардан бир киши бирор пирга қўл берган бўлса, кейин бошқа пирни ихтиёр қилса, биринчи шайхнинг байъатига амал қилиши лозимми ёки иккинчисига? – деган саволга жавоб шуки, биринчи байъатга ҳам, иккинчи байъатга ҳам амал қилиш шариат бўйича вожиб бўлмайди. Чунки бу иш шариатда асосга эга эмас”.\nХулоса қилиб айтадиган бўлсак, бугунги кунда “байъат” масаласида тортишаётганлар, унга шаръий тус беришга уринаётганлар ушбу мавзуга доир оят ва ҳадисларни тўғри англамаган ёки уларни тартибли равишда ўрганмаган ҳолда баҳс олиб бормоқдалар. Маълум бир ҳудудни босиб олган бир тўда ғаламисларнинг сохта “халифалик” даъвоси ёки байъат олиши динимиз таълимотига бутунлай зиддир. Зеро, ҳазрат Умар (розияллоҳу анҳу): “Кимки мусулмонлар маслаҳатисиз бир одамга байъат қилса, бас, унга эргашилмайди”, деганлар .\nТошкент Ислом институти ректорима


Қоғозда гўзал, амалда ўсал қонун\nАмалда кўп ҳам амал қилинмайдиган Конституциянинг қабул қилинган куни ҳар йил катта байрам қилинади.\nТожикистонда 6 ноябр куни Конституция қабул қилинганининг 15 йиллиги кенг нишонланмоқда. Оддий халқ эса асосий қонуннинг амалда қўлланилмай қўйганини айтмоқдалар.\nТожикистон Конституциясининг 5 - моддасида “Инсон ҳуқуқ ва эркинликлари ҳамма нарсадан устувор” эканлиги таъкидланган.\n5 ноябр куни тожик халқига мурожатида Имомали Раҳмон “ Фуқаролар ҳуқуқ ва эркинликларини таъминловчи мамлакатимиз асосий қонуни, ҳали мамлакатда фуқаролар уруши давом этаётган фожиали кунларда қабул қилинган эди” деб таъкидлади.\nТожик президенти Конституция қабул қилиниш тарихига тўхталар экан, уни тайёрлаш учун халқаро тажриба ва тажрибали мутахасислар жалб қилинганини билдирди.\nТожикистон Конституцияси 1994 йилнинг 6 ноябрида ўтган умумхалқ референдумида қабул қилинган эди.\nЎтган 15 йил давомида Тожикистон Конституциясига икки марта - 1999 йилнинг 26 сентябрида ва 2003 йилнинг 22 июнида қўшимча ва ўзгартишлар киритилди.\nТожик жамиятида инсон ҳуқуқ ва эркинликларини таъминлаш масаласига мамлакат Бош қонунида белгиланганидек амал қилинаяптими?\nТожикистон Социал-демократик партияси раиси Раҳматулло Зоиров фикрича, Конституция фақат байрам кунлари эсга олинадиган ҳужжат бўлиб қолмоқда.\n- Одамлар ҳаёт ва тирикчилиги билан Бош қонун меъёрлари ўртасида катта фарқ бор. Шу нуқтаи назардан Конституцияда миллий қадриятлар, анъаналар ва халқ ҳаёти акс эта олганича йўқ. Масалан, Конституциямизнинг 5-моддаси кўп жиҳатлари билан ўзини оқлай олмаяпти, дейди Раҳматулло Зоиров.\nДушанбе шаҳридаги Ҳабиб Аҳрорий кўчасида яшаётган Муқаддамхон ая жамият аллақачонлар “бой ва камбағалга бўлинган”, дея мулоҳаза билдиради:\n- Ҳозир пулингиз бўлса, бирор уруғингиз яхши ишларда ишласа, ўшандагина ишингиз битади. Бизга ўхшаган камбағалларга ҳеч ким қарамайди.\nҲозир бойларнинг замони. Жамиятимиз бой ва камбағалга аллақачон бўлинган, тенг ҳуқуқлилик йўқлиги учун яшаш жуда оғир ҳозир, дейди Муқаддамхон ая.\nБу фикрларни Рудакий туманида яшовчи Ҳалимахон исмли бошқа бир суҳбатдошимиз ҳам қувватлар экан, инсон ҳуқулари ва эркинлиги ҳуқуқ-тартибот идоралари ходимлари томонидан поймол қилинаётганидан шикоят қилади:\n- Судлар, прокурорлар, мелисалар қўлингизга қараб иш қилишади. Қўлингизда бир нарса бўлса ишингиз битади, бу идораларда, акс ҳолда бориб-келиб кунингиз ўтади. Қонунга қараб ҳеч ким иш қилмайди, дер экан, Ҳалимахон ая: “Миллий озчилик вакили бўлсангиз, унда яна-да каттароқ муаммоларга дуч келишингиз мумкин”, дея қўшимча қилади.\nТожикистон давлат миллий унверситети ўзбек тили ва адабиёти бўлимининг катта ўқитувчиси Бахтиёр Мўминов эса Конституция асосида қабул қилинаётган ўнлаб қонунлар айрим жиҳатлари билан фуқаролар ҳуқуқларини чеклаб қўяётганини айтади:\n- Масалан, яқинда қабул қилинган “Тожикистон Давлат тили тўғрисида”ги қонун Конституциямизнинг баъзи моддаларига зид. Чунки мамлакат фуқароларининг ўз тилида таълим олиши Конституцияда кафолатланган, аммо амалда бунинг аксини кўрамиз, дейди унверситет катта ўқитувчиси.\nБахтиёр Мўминов Тожикистоннинг чекка ҳудудларида ўзбек ва рус синфлари сони йил сайин камайиб бораётгани ва миллий озчилик вакиллари фарзандлари кўп ҳолларда мажбурий тарзда тожик синфларига ўтказилаётганидан ташвишдалигини айтди.


Шавкат Мирзиёев сентябрда Тожикистонга боради\n28.08.2018 11:24 0 8376\nЎзбекистон Республикаси президенти Шавкат Мирзиёев 27-28 сентябр кунлари амалий ташриф билан Тожикистонга боради. Президент Душанбе шаҳрида бўлиб ўтадиган МДҲ давлатлари раҳбарларининг навбатдаги саммитида қатнашади.\nШавкат Мирзиёев саммитдаги иштироки давомида бир қатор икки томонлама учрашувларни ҳам ўтказади. Бу ҳақда «Asia-Plus» нашри хабар бермоқда.\nЎтган йилнинг октябр ойида Сочида бўлиб ўтган МДҲ давлат раҳбарлари саммитида Ҳамдўстликда раислик қилиш Россиядан Тожикистонга ўтгани маълум қилинганди.\nДушанбе саммитида 2019-2023 йилларга мўлжалланган биргаликда жиноятчиликка қарши курашиш чора-тадбирлари давлатлараро дастури, ахборот технологиялари соҳасидаги жиноятчиликка қарши кураш бўйича ҳамкорлик тўғрисида битим имзоланиши кутилмоқда.\nШавкат Мирзиёев МДҲ саммит Тожикистон Президент


"Тоҳир ва Зуҳра" асаридаги қаҳрамонлар афсона эмас, ҳақиқат бўлган » Новости Узбекистана сегодня: nuz.uz\nНовости Узбекистана → ЖАМОАТЧИЛИК → "Тоҳир ва Зуҳра" асаридаги қаҳрамонлар афсона эмас, ҳақиқат бўлган\n30-09-2019 12:20 0 770 Рейтинг1 Чоп этиш\n"Тоҳир ва Зуҳра" асаридаги қаҳрамонлар афсона эмас, ҳақиқат бўлган\nЁшлигимда бувимлардан жуда кўп эртак ва афсоналар эшитган эдим. Экран орқали намойиш этилган тарихий филъмларни кўрганман. Асрлар ўтибдики ушбу афсоналар ҳақиқатга айланди. Сўз мулкининг султони бўлмиш Алишер Навоий ўз ижоди билан ўзбек адабиётининг сўнгги ривожини белгилабгина қолмай, Мовароуннаҳр ва Хуросоннинг бутун маънавий маданияти тараққиётига жуда катта таъсир кўрсатди.\nУнинг асарлари, шеърияти қайта-қайта кўчирилиб, халқ орасида кенг тарқалиб, шоирлар учун мактаб вазифасини ўтади, мадрасаларда кенг ўрганилди. Айниқса машҳур асарларидан бири Тоҳир ва Зуҳра хикояси кўплаб ошиқ қалбларга унутилмас бир мактаб бўлди. Ҳўш, бугун бу афсона қай даражада ҳақиқатга айланди. Ўтган асрнинг 50 йилларида ўзбек олими Чори Ҳамроев Тоҳир ва Зуҳра достонини Қарши тумани Ғубдил қишлоғида яшаган кекса бир аёлнинг сўзларидан ёзиб олган. Аёлнинг сўзларига қараганда достонда келтирилган ходисалар айнан Қашқадарё соҳилларида содир бўлган. Ҳозирги кунда Қашқадарё вилояти Ғузор туманидаги Қовчин қишлоғида барпо этилган “Тоҳир ва Зуҳра” ҳиёбони севги қурбонига айланган икки ёш қалбнинг абадий севги ҳиёбонига айланиб улгурди. Тоҳир ва Зуҳра ҳақидаги афсона нафақат Ўрта Осиёда балки Покистон, Туркияда, Шимолий Хиндистонда, Озарбайжонда ҳам кенг тарқалган.\nТаниқли рус олими Евгений Березиков ушбу афсона асосида ўзининг "Тирик афсона" асарини яратган. Қайноқ севги ҳақидаги Тоҳир-Зуҳранинг фожеали тақдири ҳақидаги ривоятлар хозирги кунда бахшилар томонидан куйланиб келинмоқда.\nУшбу масканда икки қаҳрамоннинг қабрлари жойлашган бўлиб, бу ерга кўплаб зиёратчилар тез-тез ташриф буюриб туришади. Айниқса келин-куёвлар тўйдан олдин ушбу муқаддас жойга келиб зиёрат қилишиб, ўзгача таассуротлар билан қайтадилар. 2001 йил Ўзбекистон Республикаси Биринчи Президенти И. Каримов томонидан ушбу ҳиёбон ташкил этилган. Ҳиёбонни очилишида ўша йиллари Абдулла Орипов, Эркин Воҳидов ва ўзбек адабиётининг буюк намоёндалари иштирок этишган.\nБу ерда Ҳоразм маликасини Тоҳирга ошиқ бўлиб қолгани, Қоработирнинг икки ошиқ ўртасига фитна қўзғатганлиги ҳақидаги суратлар, рассомлар томонидан ишланган расмлар ҳам кўргазма сифатида ушбу ҳиёбога ўрнатилган ҳайкаллар ҳам тарихнинг бир жонли кўриниши сифатида қаралади. Шу ерда истиқомат қилаётган одамларнинг айтишича Тоҳир ва Зуҳранинг тўкилган қони шу ерларгача дарёдан сизиб келган дейишади. Аслида хикоя ҳам мана бундай бўлган эди:\n— Подшоҳи олам, сизга арзим шуки, қизингиз Зуҳрани Тоҳир ўқитгани қўймайди.\nБу ҳолни кўрган Қоработир: «Зуҳрадан ажралиб мен нима қилай», деб ўзини шу жойда ўлдирибди.\nҚоработирни Тоҳир билан Зуҳранинг ўртасига қўйибдилар, золим Қоработир икки ошиқ-маъшуқни ўлганида ҳам тинч қўймабди. Тоҳир устидан қизил гул, Зуҳра устидан оқ гул, улар ўртасида ётган Қоработир устидан эса қора тикан ўсиб чиқибди. Гуллар ўсиб, тиканлар ҳам баланд кўтарилиб, бир-бири билан чирмашиб кетибди.


12 ноябрь куни Ўзбекистонда қандай об-ҳаво кузатилади?\nДобавлено: 11.11.2016, 16:05\nРеспублика Гидрометеорология марказининг хабар беришича, 12 ноябрь куни Тошкентда ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 5-7, кундузи 18-20 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 0-5, кундузи 13-18 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 3-8, кундузи 16-21 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 0-5, кундузи 15-20 даража илиқ бўлади.\nРеспубликамизнинг тоғли ҳудудларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 3 даража совуқ, 2 даража илиқ, кундузи 10-15 даража илиқ бўлади.


Меган Маркл ва шаҳзода Гарри қироллик оиласини тарк этганидан кейин уларнинг ўғли — Арчининг ҳаёти қанчалик ўзгарди? - Zamin.uz\n13:28 / 06.06.2021\nГарри ва Меган Арчи дунёга келишидан аввалроқ ўғлини оддий боладек катта қилишни исташини билдирган ва айнан шу сабаб ҳам болага туғилганидан кейин берилиши керак бўлган графлик мақомидан бош тортган. Нима учундир Арчига қарашга ёлланган энагаларнинг ҳеч бири узоқ ишламаган. Биринчиси иккинчи кечанинг ўзидаёқ ҳайдалган. Бунга энага ўз вазифасининг уддасидан чиқмагани, боланинг йиғисига эътибор қилмагани сабаб бўлган деб тахмин қилинади.\nБиринчисидан узоқроқ ишлашга муваффақ бўлган энага ҳам Меган ва Гаррининг норозилигига сабаб бўладиган ишлар қилган. Учинчи ва бир нечта манбалар томонидан қора танли экани тасдиқланган учинчи энага билан эса жуфтлик яхши чиқишган ва ишларидан қониққан. Аммо Калифорнияга кўчиб ўтишга тўғри келганидан кейин Арчи яна энагасиз қолган. Бунга ёрдамчи аёлнинг бошқа мамлакатга кўчиб ўтишни истамаслиги сабаб бўлган.\nМухлислар эса Арчининг овозини илк бор 2021 йил арафасида Spotify мусиқий платформасидаги подкастда эшитган. Жуфтлик шоунинг янги сонида боласининг табриги билан бўлишган. Арчи ота-онасининг кетидан: «Янги йил билан», — деган. Ортидан эса отаси Гарри: «Севги ҳамиша ғалаба қозонади», — деб қўшимча қилган. Бунга мухлислар салбий реакция билдирган, кимлардир боласини яшириб юрган жуфтликнинг бирданига оммага кўз-кўз қилганига эътироз билдирган.\nҚироллик биографи Пенни Жунор эса Арчи саройда катта бўлаётган амакиваччаларидан яққол фарқ қилишини билдирган. «Арчи тамоман бошқача бола бўлади. Америкача акцент билан гапирадиган, машҳур одамнинг фарзандига ўхшаб катта бўлади. Унинг қўриқчилари жуда ҳам кўп бўлади. Фикримча, бу қироллик оиласини қаттиқ хафа қилади», — деган у.\nНафақат Меган ва Гарри қироллик оиласидан узоққа кетиб ўғлининг ҳаёти ўзгаришига сабаб бўлган, балки Арчи ҳам ота-онасининг дунёқараши ўзгаришига ҳисса қўшган. Меган оналик уни янги рўёбларга илҳомлантирганини таъкидлаган: «Менимча, бу куч бағишлайди, бизга болаларимиздан мерос бўлиб қоладиган дунё ҳақида ташвишлантиришга ундайди. Сиз айрим нарсаларга дош беришга тайёр бўласиз, аммо гап фарзандларингиз ҳақида кетганда, уларни қалтис вазиятда қолдиришни истамайсиз. Шунинг учун мен ҳар куни ўзимга: дунё Арчига яхши бўлиши учун нима қилишим керак, деган савол бера бошладим. Бу савол турмуш ўртоғим ва мен учун энг муҳим масалага айланди». “Замин” янгиликларини “Facebook”да кузатиб боринг\nЯнгиликлар » Дунё » Меган Маркл ва шаҳзода Гарри қироллик оиласини тарк этганидан кейин уларнинг ўғли — Арчининг ҳаёти қанчалик ўзгарди?


Россиядаги 84та гипермаркетга эга “Ашан” ретейлери Тамбов вилоятида гўшт маҳсулотларини ишлаб чиқаради\n19:50 / 02.09.2015\n“Ашан” ретейлери Россиянинг Тамбов вилоятида тўлиқ циклли гўшт ишлаб чиқаришни бошлади. Бу ҳақда РИА “Новости” хабар бермоқда.\n“Биз ишлаб чиқаришни аввалидан охирига қадар, яъни жониворларни парваришлашдан улар гўштини истеъмолчиларга етказиб беришга қадар барча жараёнларни назорат қилишни истаймиз”, – деди “Ашан Россия” бош директори Вилельм Убнер. Унинг таъкидлашича, мазкур лойиҳа маҳсулотлар сифатининг ортиши ва тармоқ супермаркетларидаги гўшт нархининг арзонлашувига хизмат қилади.\nЦехда гўшт маҳсулотларининг барча тури ишлаб чиқарилади. 2016 йилдан бошлаб санкцияга жавоб тариқасида қўлланилган чоралар туфайли қарийб бўшаб қолган дўкон пештахталарига йилига 40 минг, 2020 йилдан бошлаб эса 70 минг тонна гўшт маҳсулотларини етказиб бериши мўлжалланмоқда.


Шу боис мамлакатимизда бу борада муайян ишлар амалга оширилмоқда. Натижада иқтисодиётимиз ривожида, ҳуқуқий муносабатларнинг тартибга солинишида мазкур тизимнинг роли тобора ортаяпти.\nПойтахтимизда “Кафолат” суғурта компанияси акциядорлик жамияти томонидан ташкил этилган матбуот анжуманида шулар ҳақида атрофлича сўз юритилди.\nЎзбекистон Республикасининг “Транспорт воситалари эгаларининг фуқаролик жавобгарлигини мажбурий суғурта қилиш тўғрисида”ги ва “Иш берувчининг фуқаролик жавобгарлигини мажбурий суғурта қилиш тўғрисида”ги қонунлари ижросига бағишланган ушбу тадбирда қайд этилганидек, юртимизда суғурта тизимига қаратилаётган эътибор туфайли у нафақат аҳолини ижтимоий ҳимояловчи ёки ишбилармонлар фаолиятини рағбатлантирувчи, балки иқтисодиёт тармоқлари ўртасидаги муносабатларни мувофиқлаштирувчи омил сифатида намоён бўлмоқда.\nКомпаниянинг Мажбурий суғурта департаменти бош менежери Азамат Раҳматуллаевнинг айтишича, ўтган вақт мобайнида ана шу қонунлар ижроси доирасида жойларда 90 дан зиёд бўлинмалар фаолияти йўлга қўйилди. Бундан ташқари, ҳайдовчилар учун қулай манзилларда суғурта полислари сотувчи бир қатор шохобчалар ташкил этилиб, 1300 дан ортиқ агентлар бу юмушга жалб қилинди. Пировардида мажбурий суғурта тури амалиётга киритилганидан буён 1,8 миллионтадан зиёд полислар сотилди.\nАйни пайтда суғурта ташкилотларининг асосий фаолиятидан бири жабрланганларнинг мулкий манфаатларини ҳимоялашга қаратилаётгани диққатга сазовор. Негаки, бунинг самараси ўлароқ, жорий йилнинг тўққиз ойида компания томонидан суғурта ҳодисаси бўйича 9,6 миллиард сўмликдан ортиқ суғурта қопламаси тўлаб берилган бўлса, мазкур кўрсаткич иш берувчининг фуқаролик жавобгарлиги суғуртаси йўналишида 6,75 миллиард сўмга етказилди.\nТадбирда, шунингдек, мутахассислар компания жамоасининг келгусидаги режалари бўйича ҳам маълумот бердилар.\nМазкур рукндаги бошқа мақолалар: « Саноатнинг янги тармоқлари юқори сифатли ва жаҳон стандартларига мос маҳсулотлар ишлаб чиқарилишини таъминламоқда\tБинокорлар талабига мос »


Таълим тизимини ислоҳ қилиш – мамлакат модернизациясининг ўзаги ҳисобланади – СМТИ эксперти\nБош саҳифаЯнгиликларТаълим тизимини ислоҳ қилиш – мамлакат модернизациясининг ўзаги ҳисобланади – СМТИ эксперти\n30 Декабр, 2020\nПрезидент Шавкат Мирзиёевнинг Олий Мажлисга навбатдаги Мурожаатномасида таълим соҳасини янада ислоҳ қилиш бўйича долзарб вазифалар белгилаб берилди. Улар кўлами ва мазмун-моҳияти жиҳатидан Ўзбекистон учун стратегик ва концептуал аҳамиятга эга ҳамда мамлакатимиз таълим тараққиётида туб бурилиш ясаш учун мустаҳкам замин бўлиб хизмат қилишга қаратилган.\nТаълим соҳасини тубдан такомиллаштиришни бугун ҳаётнинг ўзи тақозо этмоқда. Замонавий ахборот-коммуникация технологиялари ҳар бир соҳада кенг жорий этилиб, жамият ҳаётида трансформация жараёнлари жадаллашмоқда. Таълим соҳасида янги фанлар, замонавий педагогик технологиялари яратилаяпти. Давлатлар ўртасида “ақл эгалари” учун кураш авж олиб бормоқда.\nШу маънода, тобора глобаллашиб бораётган дунёда сифатли кадрлар тайёрлаш масаласи ҳар бир давлатнинг келажагини белгилаб берувчи асосий омил эканлиги янада ойдинлашиб бораётир.\nШу мақсадда кейинги йилларда мамлакатимизда таълим тизимини изчил ривожлантириш борасида аниқ, изчил ва кенг кўламли комплекс чора-тадбирлар амалга оширилиб келинаётганини таъкидлаш лозим. Бу сохага оид ўнлаб муҳим фармон, қарор ва дастурлар қабул қилинди.\nБиринчидан, кейинги тўрт йилда ёшларни таълимга (мактабгача, умумий ўрта ва олий) қамраб олиш даражаси кескин оширилди. Чекка қишлоқларда давлат-хусусий шерикчилик асосида янги мактабгача таълим муассасалари, умумий ўрта таълим масканлари фаолияти йўлга қўйилиб, бир қатор олийгоҳларнинг вилоятлардаги филиаллари ташкил этилди.\nХусусан, олий таълимда қамров даражаси 2016 йилги 9 фоиздан 2020 йилда 25 фоизга етказилган.\nИккинчидан, таълимда ихтисослашув жараёнлари тобора чуқурлашиб, муҳим аҳамият касб этмоқда. Тошкент шаҳри ва вилоятларда Президент мактаблари, Муҳаммад ал-Хоразмий номидаги ахборот-коммуникация технологиялари йўналишига оид фанларни чуқурлаштириб ўқитишга ихтисослаштирилган мактаб, Ибрат мактаби, шунингдек тор ихтисослашувдаги ўнлаб хорижий олий ўқув юртларининг филиаллари ташкил этилгани бунга яққол мисол бўла олади.\nУчинчидан, барча даражада таълим сифатини тубдан оширишга қаратилган кенг кўламли ишлар олиб борилмоқда. Педагог кадрлар малакасини ошириш ишлари такомиллаштирилиб, хорижда малака ошириш учун шарт-шароитлар яратилди. Ўқитишнинг илғор технологиялари таълим жараёнига жорий қилинаётир. Таълим муассасаларининг моддий-техник базаси мустаҳкамланмоқда.\nТўртинчидан, 2020 йилнинг сентябрь ойида “Таълим тўғрисида”ги қонун қабул қилиниб, ушбу соҳа тараққиётида, ҳеч шубҳасиз, янги уфқларни очиб беради. Қонунга мувофиқ, таълим олишнинг масофавий, инклюзив шакллари жорий қилинди, таълим ташкилотларига хорижий муассасалар билан қўшма факультет ва ўқув марказлари ташкил қилишга рухсат этилди. Шунингдек, ўқитувчиларга муаллифлик дастури ва ўқитиш услубларини жорий этиш, замонавий педагогик шакллар, ўқитиш ва тарбия усулларини эркин танлаш ҳуқуқи берилди.\nМурожаатномада Президентимиз томонидан ушбу йўналишдаги ишларни янада давом эттириш бўйича аниқ кўрсатмалар бериб ўтилди. Хусусан, ҳудудларда хусусий мактаблар фаолиятини рағбатлантириш учун бюджетдан субсидиялар ажратилади.\nКелгуси йилда 10 та Президент мактаби, кимё-биология, математика, ахборот-технологияларига ихтисослашган 197 та мактаблар ўз фаолиятини бошлайди.\nРақобатбардош миллий кадрларни тайёрлаш мақсадида Тошкент шаҳрида энг илғор стандартларга жавоб берадиган университет ташкил этилади.\n“Эл-юрт умиди” жамғармаси орқали нуфузли хорижий олийгоҳларнинг магистратура ва докторантурасида ўқишга юбориладиган ёшлар сони 5 баробарга оширилади, илк бор бакалавр йўналиши бўйича 200 нафар ўғил-қизлар жўнатилади.\nКейинги йилдан бошлаб олий таълимга ажратиладиган давлат грантлари сони камида 25 фоизга оширилади. Олий ўқув юртларига қабул қилишда эҳтиёжманд оилалар қизлари учун грантлар сонини 2 баробарга кўпайтириб, 2 мингтага етказилади. Аъло баҳоларга ўқиётган, ижтимоий ҳимояга муҳтож қизлар учун махсус стипендиялар жорий этилиши кўзда тутилмоқда.\n30 та етакчи олийгоҳга ўқув дастурларини ишлаб чиқиш, қабул квотаси ва молиявий масалаларни мустақил ҳал қилиш ҳуқуқи берилади.\nКелгуси йилда илм-фан соҳасида олийгоҳлар ва илмий ташкилотлардаги докторантлар сони 4,5 мингтага етказилиб, бюджетдан қўшимча 240 миллиард сўм ажратилади ва бошқ.\nАҳамиятли жиҳати, давлатимиз раҳбари жамиятда ўқитувчи касби энг нуфузли ва обрўли касб бўлиши лозим, деб алоҳида таъкидлади. Бу борада педагоглар малакасини ошириш, уларнинг машаққатли меҳнатини рағбатлантиришга алоҳида эътибор қаратилиши айтиб ўтилди.\nБундан ташқари, бошқа тумандаги олис мактабга бориб дарс берадиган ўқитувчилар ойлигига 50 фоиз, бошқа вилоятга бориб ишласа – 100 фоиз устама ҳақ тўланади.\nБундан кўзланган мақсад нафақат юртимизда устозларга бўлган ҳурмат ва эъзозни янада кучайтириш, балки таълим сифати бир хиллигига эришиш ҳисобланади. Сир эмаски, пойтахт ва ҳудудлардаги таълим муассасаларида таълим сифати бир мунча фарқланади. Эндиликдаги мақсад ушбу фарқни йўққа чиқаришдан иборатдир!\nБир сўз билан айтганда, юртимизда инновацион ва креатив фикрлайдиган замонавий кадрлар тайёрлаш, шу мақсадда таълим тизимини такомиллаштириш масалаларига қаратилаётган эътибор 2021 йилда янада кучаяди.\nМамлакат тараққиётининг ҳозирги босқичида ҳар бир ёшни мустақил фикрлайдиган, жамиятда фаоллик кўрсатадиган, қийинчиликларни қўрқмасдан енгиб ўта оладиган шахс сифатида камолга етказиш кўзда тутилмоқда.\nЧунончи, бугунги глобаллашув ва давлатлараро рақобат тобора кучайиб, интернет ва инновацион технологиялар ҳар соҳага чуқур кириб бораётган, дунёда анъанавий жамиятдан ахборотлашган жамият сари ҳаракатлар кечаётган даврда мамлакатда таълим-тарбия ва илм-фан соҳаларини ривожлантиришнинг асосий йўналишларини тўғри белгилаш муҳим аҳамиятга эга.\nМурожаатномада акс этган вазифалар ушбу йўналишда амалга оширилиши лозим бўлган ишлар учун дастуриамал бўлиб хизмат қилади.\nАдҳамбек РАШИДБЕКОВ, Ўзбекистон Республикаси Президенти\nтадқиқотлар институти бош илмий ходими.


Ўзбекистон ҳукумати пахта мавсумида мажбурий меҳнатнинг ҳар қандай шаклига қарши жиддий чоралар ишлаб чиқди\nТОШКЕНТ, 8 сен - Sputnik. Пахта мавсумида мажбурий меҳнатга жалб қилинганлар вазирликка мурожаат қилиши мумкин, деб таъкидланди 8 сентябрь куни Бандлик ва меҳнат муносабатлари вазирлигида ўтказилган матбуот-анжуманида.\nАнжуманни олиб борган вазир Шерзод Кудбиев Ўзбекистонда 2018 йил пахта терими мавсумида мажбурий меҳнатнинг ҳар қандай шаклига қарши жиддий чоралар кўрилишини таъкидлади, деб хабар қилди Телеграммдаги "Ўқитувчи" канали.\nҚайд этилишича, бунинг учун махсус тизим ҳам ишлаб чиқилган. Кимда-ким вилоят, туман ҳокимликлари ёки бошқа масъуллар томонидан меҳнатга мажбурланса, у ҳеч бир тўсиқсиз вазирликка шикоят қилиши мумкин.\nТадбирда Халқаро меҳнат ташкилотининг “Ўзбекистонда болалар ва мажбурий меҳнат бўйича учинчи томон мониторинги” лойиҳаси техник маслаҳатчиси Йонас Аструп ҳам иштирок этди.


Ўзим ҳам уйсизлик азобини ҳис қилганман – Мирзиёев | Qalampir.uz\nЎзим ҳам уйсизлик азобини ҳис қилганман – Мирзиёев\nЖамият\t28 Сентябрь 13:12 9417\nБугун, 28 сентябрь куни Президент Шавкат Мирзиёев Фарғона вилоятининг Бағдод туманига келди.\nДавлат раҳбари бу ердаги бунёдкорлик ишларини кўздан кечирди.\n“Ҳудудларимиз шундай ривожланаётгани, одамлар уйли, ишли бўлаётганини кўриш менга хурсандчилик бағишлайди. Мусофир бўлмагунча мусулмон бўлмас, деган гап бор халқимизда. Ўзим ҳам кўп йиллар мусофирчиликда яшаб, ишлаб, уйсизлик азобини ҳис қилганман. Ҳозир ҳам одамларнинг муаммосини юрагимдан ўтказиб, уларга ечим топиш учун ўзимни қийнайман. Шунинг учун ҳамма жойда уйлар қураяпмиз, мамлакатимиздаги ҳар бир оила уйли-жойли бўлсин, деб ҳаракат қилаяпмиз. Фуқаролар манфаати – менинг манфаатим”, дейди Шавкат Мирзиёев.\nДавлат раҳбари маҳалладаги янги уйлардан бирига кўчиб келган Абдуқаҳҳор ота ва Ойзода ая хонадонида бўлди. Улар тўрт фарзандни тарбиялаб, вояга етказган.\n06 Декабрь 13:01 80382\n06 Декабрь 19:56 54698\n05 Декабрь 18:58 33799\n06 Декабрь 09:20 31503


Эрон:Овозлар қайта саналадиган бўлди\n12 май 2021, Тошкент вақти: 19:52\nИчки ишлар вазирлиги таъқиқига қарамай¸ 15 июн куни Мусавийнинг юз минглаб тарафдорлари яна Теҳрон марказий хиëбонига тўпланди.\nИслоҳотчи номзод Мусавий тарафдорларининг норозилик намойиши чоғида юзага чиққан тўқнашув оқибатида 7 одам нобуд бўлди. Мамлакат Посбонлар кенгаши кескинликни юмшатиш учун президентлик сайловида берилган овозларни қайта санаш ҳақда қарор берди.\nДушанба куни Теҳрон маркази ислоҳотчи номзод Мир Ҳусайн Мусавийнинг юз минглаб тарафдорлари билан тўлиб тошди. Гарчи Эрон Ички ишлар вазирлиги душанба кунги норозилик тадбирини олдиндан таъқиқлаган бўлса-да¸ ички қўшинлар миллионга яқин норозилар юришини тўхтатишга урингани йўқ.\nШанба куни тонгда иқтидордаги президент Маҳмуд Аҳмадийнажод 12 июн кунги сайловлар ғолиби деб эълон қилинганидан саноқли соатлар ўтиб¸ Мир Ҳусайн Мусавий тарафдорлари ўз норозиликларини ифодалаш учун кўчаларга чиқдилар.\nМусавий ва унинг тарафдорлари жума кунги сайлов натижалари Аҳмадийнажод фойдасига сохталаштирилгани даъво қилиб¸ бу натижалар бекор этилишини талаб қилмоқдалар.\nМусавий тарафдорлари билан юзага чиққан қатор тўқнашувлардан сўнг¸ душанба куни Ички ишлар вазирлиги бундай тадбирларни таъқиқлади.\nБироқ бундай таъқиқ Эронда сиëсий ва иқтисодий ислоҳотлар истаëтган юз минглаб оддий халқнинг Теҳрон марказий хиëбонига чиқишига тўсиқ бўла олмади. Вазирлик таъқиқига қарамай¸ Мусавий ўз тарафдорларини Инқилоб хиëбонига юриш қилишга чақирди ва асосан Интернет орқали тарқаган бу чақириққа унинг юз минглаб тарафдорлари лаббай деб жавоб берди.\nСайловлардан сўнг мамлакатда юзага келган сиëсий кескинликка муносабат билдирган Эрон олий раҳнамоси Оятуллоҳ Али Ҳоманейи Мусавийни сайловларга оид ўз эътирозларини қонуний асосда тақдим этишга чақирди.\nМусавий сайловлардаги сохтагарчиликлар ҳақда ғикоят билан Посбонлар кенгашига расман мурожаат қилган ва кенгашнинг 10 кун ичида ўз қарорини билдириши кутилмоқда.\nКейинги икки кун давомида Теҳрон ва бошқа шаҳарларда 150 дан ошиқ ислоҳотчи арбоблар¸ инсон ҳуқуқлари фаоллари ва журналистлар ҳибсга олинди. Шу муносабат билан кузатувчилар¸ мамлакатда репрессиянинг янги тўлқини бошланишидан огоҳлантирмқодалар.\nДушанба тонгда хавфсизлик кучлари Теҳрон университети ëтоқхонасига бостириб кириб¸ ислоҳотчиларга тарафдор талабаларни ҳибс қилганлар. Якшанба кечқурун фаол талабалар Аҳмадийнажоднинг қайта сайланганига норозилик билдириб¸ “Йўқолсин диктатор!“ шиорларини ўртага қўйган эдилар.\nËтоқхонада рўй берган ҳибсга олиш саҳнасини кузатган талабалардан бири¸ хавфсизлик кучлари ҳатти-ҳаракатларидан қўрқувга тушганини айтади.\n- Мен ўз кўзим билан кўрганларимга ҳамон ишона олмаяпман. Аҳмадийнажод тарафдори бўлган бир талаба Мусавий тарафдорини бор кучи билан уришга ўтди. Бунга муносабат билдирган хавфсизлик ходими унга ўз ëтоқдошини калтак билан уришни тавсия қилди¸ дейди душанба кунги воқеаларга гувоҳ бўлган теҳронлик талаба.\nКузатувчиларга кўра¸ ҳозирда Эрон кўчаларида қайнаб-тошаëтган эҳтирос ва норозилик¸ 1979 йилги Эрон Ислом инқилобидан бери мисли кўрилмагандир.\nМамлакатда кескинлашиб бораëтган сиëсий бўҳрон ечими эндиликда олий руҳоний қарорига боғлиқ. Кейинги хабарларда айтилишича¸ Эрон Посбонлар кенгаши жума кунги сайловда берилган овозларни қайта санашга қарор қилган.


“Сенат аъзосиманб деган ҳокимимиз бозорни ҳам балчиққа ботириб қўйди” – mulkdor.com\n“Сенат аъзосиманб деган ҳокимимиз бозорни ҳам балчиққа ботириб қўйди”\nJune 19 2017, 02:06 КоррупцияЭкология\n“Мен Самарқанд вилояти Пайариқ тумани Челак шаҳриданман. Шаҳримизда юзага келаётган қоидабузарликларни сизга айтиб берсам. Баъзи бир масалаларда ёрдам қилишларингизни илтимос қилмоқчиман.\nБу ҳам туман ҳокимининг иши. “Сенат азосиман” дейдию, лекин кийим бозорини ҳам балчиққа ботириб қўйди. Ҳар жума йиғилиш ўтказади. Халқ билан мулоқот қиладию, лекин бирор ёрдам сўрасак, “энангникидан оламанми” дейди.\n«ёшлар» телеканалининг бошловчиси кўрсатувда ...\n«Ёшлар» телеканали бошловчиси ҳақида интернет тармоғида тарқалган видео бўйича шу кунда қандай ҳолат рўй бергани ёки бунга МТРК ҳамда Ёшлар иттифоқининг муносабати ...


Партиямиз фахрийси Собир Қурбоновни табриклаймиз! | Ўзбекистон Халқ демократик партияси\nПартиямиз фахрийси Собир Қурбоновни табриклаймиз!\n2019-09-06 15:09:40 1384\nКамтар ва самимий инсон, меҳрибон ва жонкуяр устоз Собир Қурбонов бугун 85 ёшни қаршилади. Шу муносабат билан Ўзбекистон Халқ демократик партияси Марказий Кенгаши жамоаси партиямиз фидойисини табаррук ёш билан муборакбод этади, мустаҳкам соғлик, сўнмас ғайрат ва шижоат, ижодий ишларига барака тилайди.\nСобир Қурбонов кўп йиллик самарали меҳнати, жонкуярлиги ва ташаббускорлиги билан нафақат маҳалла-куй, аҳоли ўртасида, балки партиямиз тизимида ҳам катта ҳурмат-эътиборга инсон. У 1934 йил 6 сентябрь куни Бухоро вилоятида туғилган. Партия фахрийси, тарих фанлари номзоди, доцент.\nС.Қурбонов Ўзбекистон ХДП Марказий Кенгаши эксперти. Ўзбекистон Халқ демократик партияси ташкил топган йилдан буён партия тизимида масъул ва раҳбар лавозимларда фаолият олиб борган.\nЎзбекистон Халқ демократик партиясининг равнақи йўлида олиб борган самарали ижтимоий фаолияти, партия дастурий мақсадларини ҳаётга татбиқ қилиш, ғояларини оммалаштириш ва электорат манфаатлари йўлида амалга оширган ишлари, ташаббускорлиги, фаоллиги ва партия ишига садоқати учун 2017 йил 23 октябрдаги Ўзбекистон ХДП Марказий Кенгаши Ижроия қўмитасининг И-4/71-сонли қарорига асосан Ўзбекистон Халқ демократик партиясининг “Эҳтиром китоби”га киритилди.\nПартиямизнинг фахрий аъзоси Собир Қурбоновни таваллуд айёми билан яна бир бор самимий муоракбод этамиз!


Ривожлан! Ўзбек киноиндустриясини ривожлантир!\nБиз улкан кинофонд ва кинематография тарихига эга мамлакатда яшаймиз.\nБиз бошқача фикрлайдиган, креатив ва чегарасиз иқтидорлар юртида яшаймиз. Биз ёшлар ривожланишни ва мамлакатни ривожлантиришни хоҳлайдиган, такрорланмас киномаҳсулотлар яратиб ўз иқтидорини намоён этадиган мамлакатда яшаймиз.\nБу бизнинг Ватанимиз ва биз унинг иқтидорини, имкониятларини ва потенциалини ўстиришимиз керак!\n"Ўзбеккино" Миллий агентлиги креатив, фаол, кино соҳасини ва ўз Ватанини севадиган кино соҳаси мутахассислари, кинофестиваллар ташкилотчилари, PR, журналистика ва халқаро алоқалар бўйича мутахассисларни изламоқда.\nАгар сизнинг улкан потенциалингиз бўлса, ўзингизни киришувчан, тўғри ва чиройли ёзишни биладиган, музокаралар ўтказишни уддалайдиган, лойиҳалар ярата оладиган, тадбирларни ташкиллаштира оладиган деб ҳисобласангиз, креатив фикрласангиз ва ўзгаришлар қилиш иштиёқингиз бўлса, бизга боғланинг.\nБиз тажрибали ва ҳаваскор, портфолиога эга ва бу портфолиони йиғишни хоҳловчи мутахассисларга очиқмиз.\nБизнинг жамоамизга қўшилинг!\nЯнги Ўзбекистоннинг янги киносаноатини бирга яратамиз!\nРезюмени қуйидаги электрон манзилга юборинг: team@uzbekkino.uz